ИнтерФУТБОЛ :: Михаэль Цорк: «Мақсадимиз аниқ-тиниқ, яъни...»\nМихаэль Цорк: «Мақсадимиз аниқ-тиниқ, яъни...»\n1982 йил олинган жамоавий фотосуратга қарасак, Михаэль Цорк қуюқ саватсочлари билан бошқалардан яққол ажралиб туради. Айни пайт Дортмунд «Боруссия»сида спорт директори лавозимини эгаллаб турган собиқ футболчидан интервью олишни режалаштирган RN нашри журналистлари меҳмонга ўша суратни кўрсатиш билан унинг кайфиятини кўтаришни режалаштиришганди. Бироқ коронавирус пандемияси туфайли Цорк таҳририятга ташриф буюролмади, муҳими, у телефон орқали интервью беришдан бош тортгани йўқ.\n- Футболчилик пайти қалин соч турмагингиз билан мақтаниб юрадиган, баъзан тартиб-интизомни бир четга суриб, «ялло» қиладиган чапани йигит бўлганингиз ростми?\n- О, узун сочлар ёшлик каби ўтмишда қолди. Лекин шўхликка ўч исёнчи бўлганимни тан олмайман. Мактабда ўқиб юрган даврдаёқ жамиятда ҳаммаси ҳисоб-китоб қилиниши, муҳокамалардан ўтишини англаб етгандим. Бор гап шу.\n- Суҳбатни шундай бошлаганимизнинг сабаби бор - «Боруссия» футболчиларининг сартарошхонага рухсатсиз кетиб қолишгани муҳокама қилинган вақт уларни ортиқча айбламабсиз...\n- Охирги 40 йил давомида таниқли ўйинчиларга эътибор ҳаддан ортиқ даражада ортиб кетди. Шахсан мен учун нафақат ёш ўйинчилар, балки машҳур юлдузларнинг ҳам гоҳида сартарошхонага боришлари аҳамиятли. ОАВнинг бор диққат-эътибори Жейдон Санчога қаратилган. Дарвоқе, Бундеслиганинг бошқа жамоалари футболчилари орасида сочларини олдирмай юрганларини кўрганим йўқ. Балки улар ақллироқ бўлиб қолишгандир... (кулади).\n- Рестартдан кейин Бундеслига маълум муддат барчанинг диққат марказида турди. Гарчи «Боруссия» ходимлари кўрсатмаларга тўлиқ риоя қилган бўлсаларда, сизда мавсумни кўнгилдагидек якунлолмаслик хавотири туғилмадими?\n- Рестартдан кейинги ўйинлар барчамиз учун ўта жиддий синов бўлди. Санитария-гигиена шароити аъло даражада йўлга қўйилди, қатъий интизомга оғишмай риоя қилинди. Бу жараёнда қатнашган барча-барча мақтовга лойиқ ишлади. Асосий мақсад инфекция тарқалишига йўл қўймаслик эди. Ҳафталар давомида 18та жамоада бирор хасталик аломати аниқланмадими, демак, зарур чора-тадбирлар ўз самарасини берди. Айрим сиёсатчилар мухлислар борасида муаммолар юзага келиши мумкинлигини айтишганди. Хайриятки, ҳеч қандай кўнгилсизлик кузатилмади. Демакки, мухлисларга ҳам миннатдорчилик билдириш керак - тасанно!\n- 23 йиллик менежерлик фаолиятингиз давомида бир қатор экстремал вазиятларга учраганингиз табиий ҳол. Коронаинқирозни энг мураккаб вазият сифатида тилга олиш ўринлими? Бинобарин, ҳозирги ҳолат қандай ривожланишини тахмин қилиш ҳам қийин.\n- Ҳа, бу қандайдир режага кирмаган ўзига хос мураккаб ҳолат. Инсон саломатлиги бебаҳо неъмат эканлиги барчага маълум. Шундай экан, ҳали эҳтиёткорликни пасайтирмаслигимиз лозим. Футболчилар эса бу вақтда ўйинга нисбатан иштиёқларини йўқотмасликлари шарт. Мисол учун, ўз майдонимизда кечган охирги 2 учрашувни олсак, уринишларимиз зое кетмади. Рестартдан кейинги алоҳида жадвал - «корона» турнирида 2-ўринни эгалладик.\n- Мухлисларсиз ўйнаш қийнаб юборгандир, айниқса, уларнинг мададига ўрганиб қолган «Боруссия»ни?\n- Шундай, муҳими, соф футболни олсак, ўйинлар ўйлаганимиздан ҳам яхшироқ чиқди. Ҳаттоки, футболчилар майдонда тўп билан хотиржамроқ муомала қилишгандек туюлди. Хусусан, кескин вазиятларда шошма-шошарлик кам кузатилди. Савияли ва ҳамжиҳат жамоалар кўпроқ устунликка эришди. Албатта, мухлислар, эҳтиросларнинг йўқлиги сезилиб турди. Ўзи фанатлар ўрнини босадиган восита йўқ. Бироқ уларсиз ўйнашдан бошқа чорамиз ҳам йўқ эди.\n- Тимо Вернернинг айтишича, жисмоний қувват ва эътибор чамаси 60-дақиқадан кейин анча пасайибди...\n- Бир жиҳатнинг иккинчисига таъсири бор, албатта. Мажбурий танаффус чоғи талаб даражасида тайёргарлик кўришнинг имконияти бўлмади. Буни ҳамма тўғри тушуниши лозим. Чунки узоқ вақт чемпионат қачон тикланиши номаълумлигича қолди. Буни сувсиз ҳовузда сузишга қиёслаш мумкин. Машғулотлар тақвими ва ҳажми ҳақида гапирмай қўя қолай.\n- Агар ёзги танаффусдан кейин ҳам мухлисларсиз ўйнашга тўғри келса, мусобақага бошқачароқ тайёргарлик кўриш зарурати борми?\n- Йўқ. Биринчи галдаги вазифамиз - жамоанинг жисмоний тайёргарлигини ошириш. Умуман олганда, Бундеслига баҳслари, лоақал мавсумнинг маълум қисмини мухлислар кузатувида ўтказишдан умидвормиз.\n- Коронавирус зиммангиздаги вазифаларни адо этишингизга жиддий халақит бераётгани тайин. Боз устига, нохуш ҳолат яқин кунларда ўзгармайдиган кўринади. Ҳозир биринчи навбатда, қайси трансферни рўёбга чиқаришни истайсиз?\n- Месси жамоамизга текинга ўтмоқчи. Бироқ ҳозир бунинг иложи йўқ (кулади). Жиддий гапирсам, ҳозирги вазият бизнесимиз, трансферларга катта зарар келтирмоқда. Табиийки, ўзини ўзи таъминлайдиган клублар ғазнасида маблағ оз қолди. Сармоядорлар тасарруфидаги жамоалар эса, зарар учун қандайдир товон пули олиши мумкин. Балки уларга қўшимча маблағ ҳам берилар...\n- Демак, «Боруссия»да футболчилар «олди-сотдиси»га боғлиқ янгилик озроқ бўлади, шундайми?\n- Нимани исташимиз ва қандай ишларга қурбимиз етишини яхши биламиз. Трансферлар дарчаси анча вақт очиқ бўлади. Бироқ аввалги дарчалардаги каби фаоллик сезилмаса керак.\n- Сизлар учун бозордаги асосий масала Жейдон Санчо тақдирига ойдинлик киритишми? Ундан аниқ баёнот кутяпсизларми?\n- Санчо трансферининг қандай ҳал бўлиши ҳолатимизга таъсир этмаслигини айтсам, бу соддалик ҳисобланади. Агар келишув амалга ошса, унинг ўзига яраша иқтисодий аҳамияти бўлади. Аммо янги мавсумни ҳам Жейдон билан ҳамкорликда бошлашимизни яққол ҳис этяпмиз. Чунончи, у бизга спорт нуқтаи назаридан керак. Ҳаммаси яқин ҳафталар ичида ҳал этилади.\n- Бироқ у октябрь ойида қандайдир истак билан келмайди-ку...\n- Агар шу оҳангда давом этсангиз...\n- Мавсум охирида Леонардо Балерди каби ёшлар етарли ўйин амалиётига эга бўлишди, Тобиас Рашль Бундеслигада дебют қилди. Уларнинг янги мавсумда нималар кутмоқда?\n- Барчаси футболчиларнинг ўзларига боғлиқ. Яъни юксак савияда тўп сура олишларини кўрсатишлари керак. Бу борада камдан-кам ҳолда ўзгарадиган аниқ мезонга эгамиз.\n- Яна бир футболчи хусусида алоҳида сўраш керак - бу жамоангиз сардори. Айтингчи, Марко Ройс етук профессионал футбол босимига дош беришга қодирми?\n- Бу масалада амалга оширилаётган режали ишимиз унинг мавсумга шай ҳолда киришишини таъминлаши керак. Терапевт ва фитнес-мураббийлар шу вазифа устида ишламоқдалар. Буни Марконинг ўзи ҳам жуда-жуда истайди, «Боруссия» ҳам. Чунки Ройснинг ажойиб спорт формасига кириши жамоа учун нақадар муҳимлиги ҳеч кимга сир эмас. Марко жароҳатланишидан аввал 19та учрашувда 11та гол ва 6та самарали узатма муаллифига айланганди.\n- Жамоа бош мураббийи «арзимас омадсизлик» ҳақида гапирди. Бунинг режаларга таъсири борми?\n- Аслида Ройснинг сўнгги бир неча ўйинда қатнашишига умид боғлагандик. Бироқ охирги паллада таваккал қилмаслик, аксинча, август ойигача сабр қилиб, тўлиқ соғайиб сафга қайтишини кутишни маъқул кўрдик. Шу режа бўйича ишлашда давом этяпмиз.\n- «Хоффенхайм»га 0:4 ҳисобида имконият бой берилди, буни қандай изоҳлайсиз? Балки шундай кўнгилсиз ҳолатларга тушмаслик учун жамоага қандайдир вакцина керакдир...\n- Йўқ, бу борада бошқачароқ фикрга эгаман. Чемпионатни 2-ўринда якунлаган бўлсакда, ўйин савиясини оширишимиз зарур. Матбуот хулосасига қараганда, ирода масаласида жамоамиз сўнгги поғонада экан. Лекин бунга умуман қўшилмайман. Ғалабага чанқоқлик ва иродасизлик билан 18та жамоа орасида 2-ўринни эгаллолмасдик. Тўғри, «Майнц» ва «Хоффенхайм»га қарши ўйинларда кўрсатилган мазмунсиз футбол бошқа такрорланмаслиги керак. Мақсадимиз ҳам шу.\n- «Боруссия» янги мавсум режаларини ошкор этишни истамаяпти. Бу жамоанинг ўз олдига нисбатан жўнроқ вазифалар қўйганини англатмайдими?\n- Ташқарида юз бераётган ишларни ички юмушлардан фарқлай олиш муҳим. Айрим ўйинчиларимиз янада юқорироқ поғонага кўтарилиш истагини билдиришдими, бу уларда ҳар бир спортчи учун зарур саналган иззатталаблик жойида эканлигидан далолат. Шуни таъкидламоқчиманки, охирги 5 йилдан буён мудом мавсум учун белгиланган мақсад - вазифамиз ҳақида сўрашмоқда. Ўтган йили бунга жавобан чемпион бўлишга лоақал уриниб кўришимизни айтдик. Бироқ аввалига 2 ҳафта, кейин ойлар давомида «Боруссия»ни минимал мақсад сари интилаётганликда айблаб, роса танқид қилишди. Бундан томошаларнинг кераги йўқ. Хуллас, ёзинг - «Боруссия» ўз олдига аниқ-тиниқ мақсадлар қўйган.\n- Демак, бундан кейин ҳам «Бавария» «бурнини ишқаш»га уриниш давом этади...\n- Нега энди «Бавария»? Фақат мавжуд имкониятлардан максимал самара чиқаришни ўйлаймиз. Шахсан мени «Бавария» мутлақо қизиқтирмайди.\n- Салоҳиятни қайси жиҳатларда кўряпсиз? Ёш иқтидорлар ўз маҳоратларини оширишлари мумкин, аммо Аксель Витцель каби тажрибали ўйинчилар ўз имкониятларини тўла намойиш этолмадилар...\n- Футболчиларни ошкора танқид қилишни ёқтирмайман. Ўз вазифамга муносабатим кўпчиликка аён. Якуний хулоса шуки, мавсум давомида жадвалнинг қуйи қисмидан жой олган рақибларга қарши баҳсларда керагидан анча кўп очко йўқотдик. Агар «Бавария»ни назарда тутсангиз, очиқ айтаман: унга қарши икки учрашувда ҳам соф енгилдик. Ваҳоланки, бу ўйинларда ҳам яхшироқ натижага эришишимиз мумкин эди.\n- Бу фикрингиз кубок мусобақаларига ҳам тааллуқлими?\n- Ҳа. Айтишим мумкинки, кубок турнирларига жинояткорона менсимаслик кайфияти билан ёндашдик. Дортмундда ўта йирик уюшма вужудга келган. Унинг вакиллари май ойи охирида А2 трассаси орқали Берлинга йўл олишганди. Юришнинг асосий мақсади клублар ўртасидаги ҳамжиҳатликни оширишга қаратилганди. Бу чақириққа муносиб жавоб қайтариш ниятидамиз. Хуллас, янги мавсумда сўнгги 2 йил ичида йўл қўйилган камчиликларга барҳам бермоқчимиз.\n- Куз ойлари тиғиз ҳафталарсиз ўтмайди, қишки таътил деярли йўқ. Бундай шароитда жамоа таркибини 1-2 футболчи билан кучайтириш лозим, тўғрими?\n- Таркибимиз чиндан ҳам, жуда кичик. Албатта, бу масалани кўриб чиқамиз. Ротация тушунчаси тиғиз тақвим туфайли ўз маъносини йўқотмоқда. Яхшики, мавжуд ўйинчиларнинг талабга мувофиқ спорт формасида бўлишларини таъминлаш учун етарли вақт бор. Европа чемпионати туфайли мавсумни узайтириш мумкин эмас. Демак, шу шароитга ҳам жисмоний, ҳам руҳий жиҳатдан пухта тайёргарлик билан бориш шарт.\n- Шартномангизни 1 йилга узайтирдингиз (2022 йилгача). Бу билан нафақага чемпион сифатида чиқиш имкониятини оширишни мўлжалладингизми?\n- Клубдаги фаолиятимни 2021 йили якунлашим ҳақида ҳеч қачон гапирган эмасман. Тўғри, шундай фикр хаёлимдан ўтганди. Лекин сўнгги ойлар ичида кўп ўзгаришлар юз берди, коронавирус туфайли янги чорловлар пайдо бўлди. Муҳими, фаолиятимни давом эттира олишимдан хурсандман. Саволингизнинг сўнгги бандига жавобим оддий: зафар ёр бўлиб турган палладаги меҳнат кўпроқ лаззат бағишлайди. Ўтган асрнинг 80-йилларида таниқли мураббийлардан бири менга айнан шундай деганди...\nХуршид ЮСУПОВ тайёрлади.


Пластик карталардан пул ечиб олиниши ҳолатлари кўпаймоқда. Бунга карта эгаларини идентификация қилиш билан боғлиқ муаммо сабаб бўлиши мумкин – Газета.uz\nКўплаб ижтимоий тармоқ фойдаланувчилари уларнинг хабарисиз пластик карталаридан пул ечиб олинаётгани ҳақида шикоят қилишмоқда. Марказий банк масъуллари бунга мижозларни идентификация қилишнинг имкони бўлмагани сабаб бўлиши мумкинлигини таъкидлашмоқда. Бундай ҳолларда мижозларнинг картасидаги маблағ «ҳаракатсиз» (спящий) ҳисобрақамга олинади.\nLotinchada 2 декабр 2021, 13:05 Иқтисодиёт\nИжтимоий тармоқларда кўплаб фойдаланувчилар ўз телефонларига пластик карталаридан пул маблағлари ечиб олинаётгани бўйича хабарлар келаётганини билдириб, постлар жойлашган. Сўнгги 3 кунда бу каби ҳолатлар бўйича Facebook`да 20 га яқин постлар ёзилган, уларга минглаб фойдаланувчилар шу каби муаммога дуч келганлиги ҳақида изоҳлар қолдиришган, дея келтирмоқда Bankers.uz.\nМаълумотларга кўра, фойдаланувчиларнинг аксарияти пул маблағлари уларнинг анчадан бери фойдаланилмаётган ёки аллақачон муддати ўтган пластик карталаридан ечиб олинганлигини таъкидлашган.\nШунингдек, улар бу вазиятга аниқлик киритиш мақсадида, хизмат кўрсатувчи банкка қўнғироқ қилиб кўрган ва улардан вазият бўйича аниқ жавоб ололмаган.\nBankers.uz ушбу ҳолат юзасидан бир қатор тижорат банклари, шунингдек Марказий банк масъуллари билан боғланиб, изоҳ олган. Уларнинг маълум қилишича, банк мижозини идентификация қилишнинг, яъни амалдаги меъёрий ҳужжат талабларига кўра ЖШШИР рақамини аниқлаш, имкони бўлмагани боис, мижозларнинг картасидаги маблағ «ҳаракатсиз» (спящий) ҳисобрақамга олинган.\nБунга асос қилиб президентнинг 2021 йил 23 мартдаги «Аҳоли ва тадбиркорлик субъектларига давлат хизматларидан фойдаланишда янада қулай шароитлар яратиш, бу борада бюрократик тўсиқларни қисқартириш бўйича қўшимча чора-тадбирлар тўғрисида» фармони келтирилган.\nУнга кўра, 2021 йил 1 июлдан солиқ органларида солиқ тўловчиларнинг ҳисобини юритиш жисмоний шахснинг шахсий идентификация рақами (ЖШШИР)дан фойдаланган ҳолда амалга оширилиши белгиланган. Шунингдек, мазкур фармонда ЖШШИР барча давлат, банк, ижтимоий ва бошқа хизматларни кўрсатишда фуқаронинг шахсини тасдиқловчи ягона идентификатор деб ҳисобланиши айтилган бўлиб, давлат органлари ва ташкилотлари томонидан жисмоний шахсларни идентификация қиладиган алоҳида рақамларни юритишга йўл қўйилмайди.\nШунингдек, Марказий банк айрим банклар мижозларни топишга ҳаракат қилмай, уларнинг муддати ўтган ёки ишлатилмай турган карталаридаги маблағларни «ҳаракатсиз» ҳисобрақамга олиб ўтганлиги натижасида мазкур ҳолат юз берган бўлиши мумкинлигини ҳам инкор этмаган.


ЎзА - Уйда қолиб, китоб ўқинг!\nУйда қолиб, китоб ўқинг!\nКитоб ва китобхонлик ҳар бир даврнинг энг долзарб мавзуларидан бири бўлиб келган. Бугунги кунда эса унинг долзарблик кўлами янада ортган. Кўпчилик китобхонлик даражаси тушиб кетган дейишса, яна кўпчилик бунга замонавий технологияларни сабаб қилиб кўрсатишади. Ҳар нима бўлганда ҳам китобни ўқийдиганлар, уни яқин дўст деб биладиганлар талайгина.\nМенимча, китоб ўқиш ҳам бир санъат. Унинг ўзига хос сирлари, қоидалари бор. Бугунги кунда китоблар шунчалик кўпки, уларни барчасини мутолаа қилишга инсоннинг умри етмайди. Энг яхшиси, кўп бериладиган тавсия – сараланганлардан энг сараларини ўқиш маъқул.\nКитоб жавонимдан севимли китобимни қидираман. Аслида қидиришимга ҳам ҳожат йўқ. Бу китобни қаерда туришини ёддан биламан – Эркин Аъзам. “Олам ям-яшил”. 1984 йилда нашр этилган мазкур китобда адибнинг ҳикоялари жамланган. Инсоннинг энг беғубор даври бўлмиш болалик, ёшликнинг гўзал дамлари, ширин хотиралари, завқи, орзулари акс этган ҳикояларни ўқир экансиз, бир зум бўлса-да, дунё ташвишларини унутасиз. Хаёлан ўша беғубор дамларингизга қайтасиз.\nКитобдан ўрин олган ҳикоялар қаҳрамонлари ҳаётнинг майда-чуйда ташвишларига ўралашиб қолишни истамайди, ўз “мен”ини қидиради, шунга талпинади. Ўз туйғуларини ошкор айта олади, ҳеч бўлмаса орзуларини амалга оширишга уриниб кўради.Тасвирдаги самимият, тиниқлик, латифлик ўқувчига ажиб жозиба бахш этади. Адиб кишини туйғулар олами томон етаклайди, турфа характерли қаҳрамонларга дучор қилади, уларнинг қалб кечинмалари билан ошно этади. “Баҳор”, “Баҳорни қувиб”, “Шаҳардан одам келди”, “Анойининг жайдари олмаси”, “Қор босган довон”, “Боғболалик Кўкалдош” каби қатор ҳикояларида инсон руҳий дунёсига лиро-романтик ёндашув асосида нигоҳ ташланади.\nАдиб ижодида “Анойининг жайдари олмаси” ҳикояси алоҳида ажралиб туради. Ҳикояда энг юксак туйғу – дўстлик улуғланади. Ҳикоя қаҳрамони Рамазон табиатидаги тўғрилик, очиқкўнгиллик, меҳр ва садоқат самимий тасвирланади. Ҳикоя қаҳрамони Рамазон анойи, чапани, афандисимон образ сифатида акс эттирилади. У, ёзувчининг, ўз сўзи билан айтганда, “ҳаётни қандай бўлса шундайлигича қабул қилади, шундайлигича тушунади”. Шунинг учун унинг хатти-ҳаракатлари атрофдагиларга “ғалати” туюлади. Унинг ички дунёси қалб туғёнлари билан ҳеч ким ҳисоблашмайди. Унинг муносабатларида сохтагарчилик йўқ. Рамазон ўз манфаати учун ҳеч кимга мулозамат, хушомад қилмайди. Ҳатто ўзи танимаган кимсага яхшилик қиламан деб “жиноят” курсисига ўтирса ҳам, бундан ҳеч афсусланмайди, бировнинг айби учун қамоқ жазосини ўтайди. Шунда ҳам унда норозилик, тушкунлик кайфияти сезилмайди.\nРамазон образи бизга жаҳон адабиётининг атоқли вакилларидан бири испан адиби Мигель де Сервантеснинг “Дон Кихот саргузаштлари” романи қаҳрамони Дон Кихотни эслатиб юборади. Дон Кихот эзгулик йўлида курашга отланади. Кўп саргузаштларга дуч келади. Қилган ҳаракатлари учун кулгига қолади, ўлар ҳолатда калтакланади. У ўз даврини, ўз муҳитини ўзгартирмоқчи бўлади. Тўғри, унинг хатти-ҳаракатлари охир-оқибат ёмонликлар, кулфатларга олиб келади. Лекин Дон Кихотнинг мақсади эзгулик улашиш. Бу йўлда у қийинчиликлардан қўрқмайди, ўз йўлидан, мақсадидан қайтмайди. Иcпаниялик машҳур ёзувчи Мигел де Унамуно Cервантеc яратган Дон-Кихот образига таъриф бериб: “Агар дунёда чанг-тўзон кўтарилcа, андиша, виждон, эзгу-cаховат, ғамхўрлик кўкка cовурилcа, агар худбинлик ҳиccи нафcоният кўзни қамаштирcа, жаҳолат гирдобига тушиб қолган одамлар шахcий манфаат учун бир-бирининг жонига қаcд қилишга шай бўлcа Дон-Кихотларча – тишни-тишга қўйиб маънавиятни, ахлоқ-одобни, инcоний фазилатларни cақлаб қолишга, ғалаба қозонишга, умид билан барчаcини ҳимоя қилишга тўғри келади”, деб ёзган эди.\nШу нуқтаи назаридан Эркин Аъзам яратган Рамазон образига ҳам шу таъриф тўла мос келади. Ҳар иккала образдаги бир мақсад уларни бир нуқтага уйғунлаштиради.\nУмуман олганда, китобдаги ҳикоялар қаҳрамонлари бизга дунёда эзгу инсоний туйғулар борлигини эслатиб туради.\nТермиз давлат университети доценти в.б.,


“Ўқишни кўчириш жуда оғир масала. Қозоғистонинг Чимкентида 7-10 мингдан ортиқ фуқароларимиз ўқийди. Қозоғистонда жуда кўп”… – Kar24.uz\n14.02.2020 28 views0\nЎзбекистон қўшни мамлакатларда таҳсил олаётган талабаларнинг ўқишини мамлакатга кўчириш бўйича Қозоғистон, Қирғизистон билан музокаралар олиб бормоқда.\nТошкент шаҳрида Ташқи ишлар вазирлигининг матбуот анжумани бўлиб ўтди. Унда вазир биринчи ўринбосари Илҳом Неъматов журналистларнинг бир нечта саволларига жавоб қайтарди.\nИ. Неъматовнинг маълум қилишича, қўшни мамлакатларда таҳсил олаётган талабаларнинг ўқишини Ўзбекистонга кўчириш бўйича Қозоғистон, Қирғизистон билан музокаралар олиб бормоқда.\n“Чет элларда ўқиётган фуқароларнинг [ўқишини] Ўзбекистонга кўчириш жараёнида сиёсий маъно, сиёсий омил мутлақо йўқ. Илгари Олий таълим вазирлиги чет элда ўқиётган фуқароларимизга [йилига] бир марта, ёзда кўчиришга рухсат берарди. Бу йил ота-оналарнинг талабларидан келиб чиқиб, қишда ҳам розилик берилди.\nОАВда [бу бўйича хабарлар] тарқатилганидан кейин… ва ундан олдин Қозоғистон, Қирғизистон, Тожикистондаги элчихоналар, консуллик бўлимлари – ҳаммалари музокаралар олиб боришяпти.\nБу жуда оғир масала. Қозоғистонинг Чимкентида 7-10 мингдан ортиқ фуқароларимиз ўқийди. Қозоғистонда жуда кўп. Қирғизистон, Тожикистонда ҳам худди шундай. Элчилар билан мен ўзим гаплашяпман. Улар шуғулланиб, ана шу университет, олий ўқув юртлари ректорлари, олий таълим вазирлари билан музокаралар олиб боришяпти. Қирғизистон, Тожикистон, Қозоғистонда қонун борки, биринчи семестрни ёки биринчи курсни тамом қилмасдан туриб, кўчириш мумкин эмас. Ёки бўлмаса, охирги курсни кўчириш мумкинмас. Шундай ҳолатлар борки, масалан, талабалар ўқишни бошлаганидан кейин бир йилга пул тўлаб қўяди. Ўқиш ярмига келганидан кейин пулини қайтариб бермайди-ку. Шунинг учун мана шу муаммолар бор. Ҳозирги кунда музокаралар олиб бориляпти. Ўйлайманки, музокаралар натижасида бу муаммолар ҳаммаси ҳал бўлади”, – дейди анжуманда Илҳом Неъматов. Бу ҳақда Kun.uz мухбири маълумот бермоқда.\nБундан бир нечта кун аввал қўшни давлатлардан ўқишни Ўзбекистонга кўчириш бўйича муддат 15 мартгача узайтирилган эди.


Хитойда коррупция ва қўшхотинликда айбланган амалдор қатл этилди - Zamin.uz\n14:42 / 30.01.2021\nХитойда коррупция ва қўшхотинликда айбланган амалдор қатл этилди\nХитойнинг Тяньцзинь шаҳрида 29 январь куни партиянинг собиқ котиби ва China Huarong Asset Management Co. Ltd акционерлик кенгашининг собиқ раиси Лай Сяоминга қарши ўлим жазоси ижро этилди, дея хабар бермоқда Sinxua агентлигига таяниб «Korrespondent.net».\nТаъкидланишича, Лай Сяоминь январь ойи бошида коррупция, порахўрлик ва қўшхотинликда айбланиб, ўлимга маҳкум этилган.\n«Олий халқ судининг маълумотларига кўра, 29 январь куни эрталаб Тяньцзинь шаҳрининг иккинчи даражали халқ суди Лай Сяоминга нисбатан ўлим жазосини ижро этди», – дейилади хабарда.\nМаълум қилинишича, 2018 йил кузида Лай Сяоминь интизом ва қонунларини жиддий бузгани учун партиядан чиқарилган. Интизомни текшириш бўйича Марказий комиссия томонидан ўтказилган тергов натижаларига кўра, Лай Сяоминь сиёсий интизомни жиддий равишда бузган.\nПрокуратура маълумотларига кўра, у турли сиёсий авантюраларда қатнашган, шахсларнинг амал зинапоясида ўсишига ёрдам берган ва текширувларга тўсқинлик қилган. “Замин” янгиликларини “Инстаграм”да кузатиб боринг\nЯнгиликлар » Дунё » Хитойда коррупция ва қўшхотинликда айбланган амалдор қатл этилди


Наманганда деразадан улоқтирилган чақалоқлар воқеасига гувоҳлар изоҳ берди (видео)\nБугун 3 июль, 2020 йил, жума\nКасалланганлар сони 11 007 262\nСоғайганлар сони 6 167 320\nВафот этганлар 524 530\nКасалланганлар сони 9 199\nСоғайганлар сони 6 034\nВафот этганлар 27\nСурхондарёда бир гуруҳ шахслар маҳалла раисини "самосуд" қилишди\nҚашқадарёда коронавирусдан вафот этган беморга қараган шифокорлар оғир аҳволда қолган (ВИДЕО)\nОта-онаси мажбурлаб уйлантирган куёв тўйдан икки кун ўтиб вафот этди\nШуҳрат Ғаниев қайси ОТМни битирган? Ортиқхўжаев-чи? (ФОТО)\nЎзбекистон аҳолига 57 млн. доллар пул ажратади\nПрезидент қарори билан COVID-19 инфекциясига қарши шошилинч чоралар кўриш лойиҳаси амалга оширилади\n+82 та: Уч ҳудудда аҳоли орасида яна коронавирус аниқланди\nАктриса Дилором Мирзаева 3 ойда ажрашгани сабаби ва пулнинг кучи билан актриса бўлганлар ҳақида… (видео)\nБеларусия коронавирус устидан ғалаба қозонди\nСувга аллергияси бўлган қиз ҳақида биласизми? \nКоронавирус анатомияси. Ярим йилда Covid-19 ҳақида нималарни билиб олдик? \nКоронавирус дунёни бошқариш васвасасими? \nШаҳрисабзда 2020 йилнинг 5-10 сентябрь кунлари иккинчи Халқаро мақом санъати анжумани ўтказилади \nБразилияда коронавирус қурбонлари сони 61 минг нафардан ошди \nҒузорда қийин шароитда қолгани айтилган шифокорлар масаласида расмий муносабат билдирилди \nКарантин даврида автомобилимни мажбурий техник кўрикдан ўтказмаганлик учун жарима ёзиладими? \nUSD 10.173,38 сум\nEUR 11.411,48 сум\nRUB 145,97 сум\nСиз қайси бренддаги автомобилни афзал кўрасиз?\nЖами овоз: 3821 та.\nҚайси алоқа операторининг интернет тезлиги паст?\nЖами овоз: 12539 та.\nЎзбекистонда аёллар эркаклар билан баравар ишлашига қандай қарайсиз ?\nЖами овоз: 9162 та.\nЖами овоз: 20136 та.\nЖами овоз: 15584 та.\nхалқаро шартнома Халқаро мақом санъати анжумани Эзмалик Ботсвана Маҳсулот Maserati Мьянма Референдум коронавирус Археология Робототехника Нефт Истанбул Авлиё София Кенгуру шина Видеоқўнғироқ Қасим-Жомарт Тоқаев кўча Осиё кубоги Ургут Вирус блокатор\nВидео / Биласизми? / Юртимизда\nНаманган туманида 23 ёшли аёл ўзи ва хонадошининг чақалоғини туғруқхонанинг иккинчи қавати дерасидан пастга улоқтиргани, оқибатда чақалоқлар ҳалок бўлгани ҳақида хабар берилган эди.\n«Севимли» телеканалининг «Замон» информацион дастури мухбири ушбу туғруқхонада бўлиб, воқеа аслида қандай бўлганига ойдинлик киритди, деб ёзмоқда «Дарё» нашри.\nҚайд этилишича, ҳар иккала чақалоқ ҳам кесарча кесиш орқали дунёга келтирилган бўлиб, улар интенсив хонада парваришланаётган эди.\nТуғруқхонанинг олий тоифали неонатологи Муҳаббат Эгамованинг айтишича, чақалоқда кўзга ташланарли оёқ нуқсони бўлмаган.\n«Чақалоғимиз туғилган вақтда тизза чаноқ сон бўғими контрактураси деб қайд қилинган. Чақалоқни травматолог кўрган, уни стабил ҳолатга келтириб, муолажалар олаётган эди. Онасига боланг шунақа туғилган, деб айтилмаган», — дейди Муҳаббат Эгамова.\n9 сентябрь куни навбатчилик қилаётган Муҳаббат Эгамова туғруқлар кўплиги сабабли биринчи қаватдаги акушерлик бўлимида бўлган. Тонгги чамаси 04:30 ларда ташқаридан чақалоқ овози келаётганини эшитиб, ёрдамга шошади.\n«Зудлик билан туғруқ залини тарк этиб, ўзимни ташқарига отдим. Туғруқхонани орқа томонида ерда ётган икки чақалоқни кўрдим. Уларни олиб, туғуруқхонанинг интенсиве ёрдам кўрсатиш бўлимига олиб бориб, бирламчи реанимация муолажаларини ўтказдик», — дейди Муҳаббат Эгамова.\nМуолажалар ўтказилишига қарамай онанинг фарзанди тонгги соат 04:40 ларда, иккинчи чақалоқ эса 10:40 ларда вафот этади.\n«Иккаласи бир вақтда фарзандларини дунёга келтирди, ёнма-ён ётди. У келинчак мен кўрганимда яхши эди. Уч кун ётганидан кейин бошқа хонага ўтди. Ўша куни чақалоқ оғирлашиб қолди, деб бизни чақиришди. Борсак, бола сарғайиб кетган. Шифокорлар дастлаб чақалоқни ташлаб юборилганини айтишмади. Бизга буни вирус деб айтишди», — дейди ҳалок бўлган иккинчи чақалоқнинг бувиси.\nҲолат бўйича тезкор суриштирув ишлари олиб борилмоқда.\nКиритилди: 14:37 12.09.2019. Ўқилди: 3916 марта. Фикрлар сони: 0 та.\nСаида Раметова Зуҳра Солиева ҳақида: "Жияним — Худо урган одам. Ундан эҳтиёт бўлинглар" (ВИДЕО)\nЖирканч видео учун АҚШ элчихонаси Ўзбекистон халқидан узр сўраши шарт!\nКоронавирус пандемияси туфайли янги Буюк Депрессия баш...\n14:15 Карантин чоралари юмшатилди, лекин нега масжидлар очилмаяпти?\n14:10 Ўзбекистонда коронавирус билан оғриган беморлар учун қанча жой керак?\n12:46 Самарқандда фожиа: уч киши вафот этди\n12:39 Ўзбекистонда эртага қандай об-ҳаво кузатилади?\n12:20 Коронавирус пандемияси туфайли янги Буюк Депрессия башорат қилмоқда\n12:13 Россияда пандемия сабабли ҳар бешинчи ходим ишдан бўшатилган\n12:11 Путин Назарбоевни 80 ёши билан табриклади\n12:10 Индонезияда коронавирусга қарши эмлаш бошланди\n12:01 Таъзия! Дипломат Мирсобит Очилов оламдан ўтди\n11:58 Сергелидаги автомобиль бозорининг ўрнида Car Box Service лойиҳаси амалга оширилади\n11:49 Трамп президентлик пойгасини тарк этадими?\n10:53 Ўзбекистонда коронавирусга чалинганлар сони атайин камайтириладими? Бош инфекционист жавоб берди\n10:45 Гитлернинг ягона севгиси билан муносабатлари ошкор этилди\n10:41 Даҳшат! Ўзбекистонда эр ўз хотинини фоҳишалик қилишга мажбурлади (ФОТО)\n10:31 Мактабларда эркак ўқитувчиларнинг маоши ошириладими? Жавоб берилди\n10:27 Стоп! Месси "Барселона"дан кетмоқчи\n10:19 Фарғонада шифокорларга рағбатлантириш пуллари берилмаганми? Ойдинлик киритилди\n10:01 Ўзбекистонда яна 100 дан ортиқ одам коронавирус юқтирди\n09:43 ДХХ коррупцияга оид учта йирик ҳолатни фош этди\n09:40 Навоийлик шифокорларнинг коронавирус юқтиргани расман тасдиқланди\n09:25 Шимолий Кореяда коронавирус йўқ! Ким Чен Ин бунинг сабабини тушунтирди\n09:18 Пандемия даврида энг даромадли ва юқори ҳақ тўланадиган касблар маълум қилинди\n09:10 Ўзбекистон яна бир халқаро шартномага қўшилади\n08:55 Қашқадарёда 33 ёшли аёлнинг сурат ва видеоларини интернетга тарқатиш билан қўрқитиб, 1000 доллар талаб қилган шахс ушланди\n08:49 Саакашвили Президент Владимир Зеленский билан муносабатлари ҳақида маълум қилди\n08:38 Тошкент шаҳар ҳокимлиги капитал қурилиш бошқармаси бошлиғи ўринбосари қамоққа олинди\n08:25 Ўзбекистон олимлари коронавирус РНКсини тез ажратиш усулини топишди\n08:10 Қабул-2020: 2 июль куни қанча абитуриент рўйхатдан ўтди?\n07:55 Карантин даврида автомобилимни мажбурий техник кўрикдан ўтказмаганлик учун жарима ёзиладими?\n07:40 Ғузорда қийин шароитда қолгани айтилган шифокорлар масаласида расмий муносабат билдирилди\n07:26 Бразилияда коронавирус қурбонлари сони 61 минг нафардан ошди\n07:10 Шаҳрисабзда 2020 йилнинг 5-10 сентябрь кунлари иккинчи Халқаро мақом санъати анжумани ўтказилади\n06:44 Ўзбекистон аҳолига 57 млн. доллар пул ажратади\n06:30 Актриса Дилором Мирзаева 3 ойда ажрашгани сабаби ва пулнинг кучи билан актриса бўлганлар ҳақида… (видео)\n06:00 Коронавирус дунёни бошқариш васвасасими?\n05:30 Амир Темур «Чилустун»да намоз ўқиганми?\n05:00 Коронавирус анатомияси. Ярим йилда Covid-19 ҳақида нималарни билиб олдик?\n04:30 Сувга аллергияси бўлган қиз ҳақида биласизми?\n04:00 “Олмос ёмғирлар” сири очилди\n03:00 Саудия Арабистони умра зиёратини очишга тайёргарлик кўрмоқда\n01:09 Эзмалик синдроми\n01:05 Ота-онаси мажбурлаб уйлантирган куёв тўйдан икки кун ўтиб вафот этди\n01:02 Африкада филлар қирғини — иккита тахмин бор\n00:59 Дубай яқинида ўзга сайёра барпо этилмоқда (Фото)\n00:53 Болалар учун зарарли бўлган 5 маҳсулот\n00:25 Maserati эгаси йўллардаги чуқурлар сабаб Россия ҳукуматидан 7300 доллар ундирди\n00:22 АҚШ сенати Ҳонгконг туфайли Хитойга қарши санкциялар киритиш тўғрисидаги қонун лойиҳасини қабул қилди\n00:19 Ҳиндистон Россиядан 1 миллиард долларга МиГ-29 қирувчи самолётлари харид қилади\n23:50 +82 та: Уч ҳудудда аҳоли орасида яна коронавирус аниқланди\n23:09 Юртимизнинг икки ҳудида яна 142 киши коронавирусдан тузалди\n23:02 Ташқи ишлар вазирлиги тезкор штаби ахбороти\n22:57 Баҳрайнда коронавирусни йўқ қила олувчи робот ишлаб чиқилди\n22:42 Лукашенко президент сайловларида иштирок этиш учун ҳужжатлар топширди\n22:39 Мьянмадаги нефрит карьерида юз берган кўчкида 162 киши ҳалок бўлди\n22:31 Россияда умумхалқ референдуми якунига етди\n22:30 Аргентинада карантин қоидаларини бузганлик учун $7000 жарима белгиланди\n22:17 Коронавирусдан вафот этган беморнинг мурдаси 15 соат шифохонанинг ичида турганмиди? Расмий муносабат билдирилди\n22:06 Қашқадарёда 45 киши коронавирусдан тузалди\n21:48 Хитой АҚШга қарши: чақириқ қабул қилинди\n21:36 Илон Маск Лос-Анжелесдаги уйларини 62,5 миллион долларга сотмоқда


АҚШ Президенти Жорж Буш Кубадаги Гуантанамо қамоқхонасида сақланаëтган маҳбусларга нисбатан яхши муносабатда бўлинаяпти¸ деди.\n27 июн 2022, Тошкент вақти: 22:49\nУ бугун Копенгагенда Дания Бош вазири Андерс Фог Расмуссен томонидан қизғин кутиб олинганидан кейин террорчиликда қумон қилиниб¸ Гуантанамода сақланаëтган маҳбусларга яхши муомала қилинаëтгани ва қамоқхона халқаро Қизил хоч ташкилоти томонидан текширувлар ўтказиш учун очиқ эканлигини билдирди.\n“Гуантанамодаги маҳбусларга яхши муомалада бўлинади. Халқаро Қизил хоч ташкилоти истаган пайтида текширувлар ўтказиши мумкин. Гуантанамо матбуот учун ҳам очиқ”¸ - деди Президент Буш.\nҚизил хоч ва бошқа ташкилотлар АҚШни Гуантанамо қамоқхонасидаги маҳбусларни таҳқирлаганликда айбламоқда.


Ўзингизни эҳтиёт қилинг! - Ishonch.uz\nБош саҳифа Жамият Ўзингизни эҳтиёт қилинг!\nТонг саҳардан маҳалламизда карнай-сурнай садолари янгради. Қўшнимиз ош беряпти, шекилли. Ҳа, майли, ҳаммамизнинг топган-тутганимиз яхши кунларга буюрсин. Аммо ҳозирги таҳликали шароитда бунчалар дабдаба шартмикан, деб ўйлаб қоламан.\nЯқинда бир танишим қизини узатди. Дабдабасининг довруғи етти маҳаллага етди. Лекин тўй эгаларининг хурсандчилиги узоққа чўзилмади. Бир неча киши касаллик юқтириб олибди.\nАфсуски, бу каби кўнгилсизликлар камайиш ўрнига кўпайиб кетаётгандек назаримда. Тўғри, ҳозир тўйлар мавсуми. Бироқ шу бир кунлик ҳою-ҳавас кимлар учундир қимматга тушмаяптимикан? Касаллик жиловлангунча бу каби ортиқча дабдабалардан чекиниб турмасак бўлмайди-ёв… Ҳар ҳолда ўзини асраганни Яратган ҳам асрайди-да!\nОчиғи, тонг саҳардан қулоғимга карнай-сурнай овози эшитилса, «охири бахайр бўлсин-да», дея ҳадиксирайдиган бўлиб қолдим. Шундай кезларда тумонат одамни йиғиб тўй-томоша қилиб, сўнг азобланиб юрганлар кўз ўнгимда гавдаланаверади.\nАввалги саҳифаҚонун ижроси нега таъминланмаяпти?\nКейинги мақола«Олтин қалам» кимники?


19:20 / 13.11.2017\nChevrolet Дубай халқаро автосалони доирасида янги авлоддаги Corvette ZR1 моделини тақдим қилди.\nУшбу модель “Corvette” спорткарининг 60 йилдан ортиқроқ тарихидаги энг кучлиси бўлди.\nАвтомобиль 6,2 литрли V8 LT5 двигатели билан жиҳозланади. Двигатель минутига 6300 та айланиш билан 755 от кучи беради. ZR1’да General Motors тарихида илк бор ёқилғини пуркашнинг иккиланган тизими қўлланди.\nАвтомобиль савдога 7 поғонали механик ва 8 поғонали автоматик узатмалар қутиси билан чиқарилади.\nБундан ташқари, харидорлар машинага таклиф қилинувчи иккита аэродинамик пакет: треклар учун мўлжалланган стандарт Low Wing ва кундалик ишлатишга мўўлжалланган High Wing’дан бирини танлашлари мумкин. Машина яратувчиларининг таъкидлашларича, янги аэродинамик унсурлар машинанинг ерга босилиши кучини аввалги Chevrolet Corvette Z06’га нисбатан 70 фоизга оширишга имкон берган. Low Wing конфигурациясида машина 338 км/соат тезликкача эриша олади. High Wing’да машинанинг ерга босилиш кучи яна 60 фоизга ошади.\nШунингдек, кузовнинг олдидаги ҳаво тўплагичларга ҳам алоҳида эътибор қаратилган, чунки моделнинг турли агрегат ва қисмларини совитувчи 13 та радиатори бор.\nМашина жиддий спорткарга хос барча жиҳатларга эга бўлса-да, уни шинам салони, иқлим-назорати, мультимедиа тизими эвазига кундалик фойдаланишга мўлжалланган машина сифатида қўллаш мумкин.\nТаъкидланишича, модел кейинги баҳорда савдога чиқарилади. Унинг нархи ҳозирча ошкор қилинмаяпти.\n19:30 / 04.02.2018\n15:02 / 30.09.2017


Мутасаддилар Паст Дарғомдаги қувурдан газ чиқиши номаълум шахслар томонидан сохталаштирилганини билдирмоқда - zarnews.uz\nБир ҳафта олдин ижтимоий тармоқларда магистрал қувур ёрилиб, газ сизиб чиқаётгани ҳақда видео тарқалган эди. Тарқалган мазкур хабарларга асосланиб, ҳолат Паст Дарғом туманининг Қўшчинор маҳалласида рўй берган бўлиши мумкинлиги айтгандик.\nТуман ҳокимлиги ахборот хизмати ҳамда туман газ таъминоти ҳодимлари ҳолат юзасидан муносабат билдирди.\nАйтилишича, лавҳада кўрсатилган жойда туман газ таъминоти вакиллари ўргниш ўтказган. Виделавҳада кўрсатилган қувурдан бир неча йилдан буён газ таъминотида фойдаланилмайди. Мутасаддилар таҳририятга тақдим этган видеолавҳада мазкур қувурдан ҳозирда газ сизиб чиқмаётгани акс этган.\n“Қувурдан газ сизиб чиқиш ҳолати номаълум шахслар томонидан ёлғондан ташкил этилиб, тарқатилган. Ўша жойда аввалдан газ конденсати қуйиб кейин гугурт чақиб кўрсатилган бўлиши мумкин дейилади туман газ таъминоти вакиллари баёнотида”.\nТеглар: газ қувури Паст Дарғом тумани\nКаттақўрғонда табиий газдан ноқонуний фойдаланиш ҳолати аниқланди\nСуд қарорлари ҳам, масъул идоралар хулосалари ҳам қонунчилик талаби асосида, аммо муаммо ҳал бўлмаяпти\nПаст Дарғомдаги марказий шифохона қачон таъмирланади?


Феликс Корли: “Ўзбекистон масжидларида назорат кучайтирилган”\n15 май 2021, Тошкент вақти: 04:53\n“Евразия.нет” сайти ўз манбаларига таянган ҳолда рамазон ҳайити арафасида Ўзбекистондаги масжидларда назорат кучайтирилганини хабар қилди. Ўзбекистон расмийлари эса бу маълумотни рад этмоқда.\nЎзбекистон масжидларида рамазон байрами олдидан кучли назорат ўрнатилганидан диний эркинликларни ҳимоя қилиш билан шуғулланувчи “Форум 18” ташкилоти хавотир билдирди.\nМасжидлар хавфсизлигини таъминлашга қаратилгани айтилаëтган бундай чоралар эътиқод эркинлигига халал бериши мумкинми?\n“Албатта, бу расмийлар нимани хоҳлагани билан боғлиқ. Аммо бизга маълумки, расмийлар масжидга келганларнинг шахси, қай тарзда ибодат қилиши, ëши билан қизиқмоқда. Нафақат масжидларда, балки бошқа ибодатхоналарда ҳам айни аҳвол. Улар протестантлар орасига яширин видеокамераси бор жосусни киргизишган”,- дейди “Форум 18” вакили Феликс Корли.\nФеликс Корлининг таъкидича, рамазон ҳайити арафасида назорат кучатирилган бўлиб, ҳар бир маҳалла раисида мунтазам масжидга қатновчиларнинг рўйхати бор. Шунингдек, “Ҳизб ут-таҳрир” ва ваҳҳобийликда гумон қилинганлар учун алоҳида рўйхатлар мавжуд.\nТошкентдан олинган маълумотларга кўра, баъзи масжидлар ичида алоҳида хоналар хавфсизлик хизмати учун ажратилган. Диний эркинликларни ҳимоя қилиш ташкилотлари бу ҳолатдан хавотир олмоқда. Аммо Европадаги ҳар бир супермаркетда шундай хоналар мавжуд-ку, дедик биз жаноб Корлига.\n“Хавсизлик масаласи муҳим. Бу юзадан давлатда масъулият бор. Аммо ўзбек милиционерларини ва МХХ ходимларини диндорларнинг хавфсизлиги эмас, балки эътиқоди қизиқтирмоқда. “Улар ҳукуматга қаршими, инқилоб қилишмоқчими?” деган маънода кузатиляпти масжидлар”,- деди саволга жавобан Ф.Корли.\nЎзини Мусо деб таништирган ўзбекистонлик дин арбобининг таъкидича, исломда масжидлар қўриқланиши учун изн бор.\n“Агар душман тарафдан хавф бўладиган бўлса, шунақа пайтда қўриқлаш мумкин. Қуръон бунга изн беради. Агар бу хавфсизлик мусулмонларга қарши ишлайдиган бўлса, мумкин эмас. Диндорларни текшириб, диндорлар орасида нима бўляпти, диндорлар нима қиляпти, деб халққа зулм қилиш яхши эмас”,- деди дин арбоби.\nУнинг сўзларига кўра, масжидларни назорат қилиш мунтазам тарзда олиб борилмоқда, рамазон арафасида бу назорат кучайган, холос.\n“Баъзи бир имомларимиз ҳақиқатан ўшаларга ишлайди. Бунинг оқибати нима бўлишини ўзлари ҳам билади, лекин бу ўз халқига хиëнат, ишониб юрган Худосига ҳам хиëнат. Улар динга зулм қилаëтган инсонларга ишлаяпти. Булар уни жуда яхши билади”,- дейди мулла Мусо.\nМулла Мусо масжидлардаги назоратнинг доимий мавжудлигидан гапирди. Унинг билдиришича, совет даврида Бухоро мадрасасига ўқишга кириш КГБ тавсиясига кўра амалга оширилган ва бу мадрасани битирганлар пировардида ҳукумат хавфсизлик кучлари билан ишлаш мажбуриятида қолади.\nЎзбекистон Миллий хавфсизлик хизматининг собиқ ходими Икром Ëқубов бу маълумотни тасдиқлар экан: “МХХда “Ички хавфсизлик муаммолари” деган каттагина бошқарма бор. Ўшанинг таркибида диндорлар билан, нафақат радикаллашган диндорлар, умуман диндорлар билан шуғулланадиган бўлинма бор. Уларни асосий қизиқтирадиган нарса умумий назорат қилиб туриш. Яъни ким намоз ўқияпти, масжидга ким ҳар кун қатнаяпти, масжидга қатнаëтганларнинг қариндош-уруғлари кимлар эканини назорат қилиш бу бўлинманинг устивор вазифаси. МХХ Ўзбекистонда энг кўп ходимга эга бўлган кучишлатар тизимлардан ҳисобланади. Ўзимнинг тажрибамдан маълумки, намоз ўқиëтган одам ва ҳатто диний идоранинг одами ҳам айни пайтда ичига ташланган МХХнинг штатли офицери бўлиши мумкин”,- деди.\nЎзбекистондаги масжидларда хавфсизлик ходимлари учун алоҳида хоналарнинг бериб қўйилиши назорат услубининг бир қадам олдинга одим отганидан дарак берадими?\n“Маълум бир хона берилган бўлса, демак у ерга махсус техник асбоб-ускуналарни олиб келиб қўяди. Бу қанақадир олға қадам эмас, балки ўша диндорларни янада қаттиқроқ сиқиш учун қўйилган қадам, деб ҳисоблайман”,- деди И.Ёқубов.\nФеликс Корлининг айтишича, у масжидларда назорат кучайтирилиши масаласида Ўзбекистон расмийларига мурожаат қилган, аммо улар рамазон арафасида мусулмонлар устидан назорат ўта кучайтирилганлигини тасдиқламаган.\nФеликс Корлининг таъкидича, эътиқод қилаëтганлар ëши, ибодат услуби ëки ташқи қиëфасига кўра таъқиб қилиниши халқаро меъëрларга зид. Тошкент масжидларидаги намозхонларни дурбин билан кузатаëтган МХХ ходимларини диндорларнинг ëши, қандай ибодат қилгани, бошига қандай такя кийгани ва соқоли қизиқтирмоқда.


кучли қор ёғиши ва кўчкилар оқибатида қурбон бўлганлар сони 93 кишига етди, 53 киши жароҳатланган, дея хабар бермоқда «Day.az». Энг кўп талафот Озод Кашмир минтақасида ...\nЎзбекистон тоғли ҳудудларида кўчки хавфи борлиги маълум қилинди\nвазиятлар вазирлиги томонидан юртимизнинг тоғли ҳудудларида кўчки хавфи мавжудлиги хабар қилинди.Хабарда айтилишича, 9 январдан 13 ... 13 январга қадар Ўзбекистон Республикасининг тоғли ҳудудларида кўчки хавфи эълон қилинади. Унга кўра ҳамюртларимиздан эхтиёт бўлиш ва ...\nИнтернетда Хитойдаги даҳшатли кўчки видеоси пайдо бўлди\nФуцзянь провинциясига қарашли Лунъянь округидаги кўчки видеоси Интернет тармоқларида пайдо бўлди.Тасвирлардан сел оқими тўсиқлар ва автомашиналарни кўз очиб юмгунча оқизиб кетганини кўриш мумкин.«CGTN» ...\nжануби-ғарбидаги Каука вилоятида кўчки оқибатида, дастлабки маълумотларга кўра, камида 19 нафар инсон ҳалок бўлди, 5 киши жароҳат олди. Бу ҳақда «Euronews» хабар берди.Тўхтовсиз ... ёмғирлар оқибатида 21 апрель эрта тонгда Россас муниципалитетида кўчки кузатилди. Камида саккизта уйга зарар етган, Панамерика шоссеси бекилиб ...\nҲиндистонда кўчки қурбонлари сони ошмоқда\nкеча Ҳиндистоннинг жанубий-ғарбида кўчки содир бўлгани, бунинг оқибатида 22 киши ҳалок бўлгани ҳақида хабар берган эдик. Бугун табиий офат туфайли ҳалок бўлганлар сони 26 кишига ... 26 кишига етди, дея хабар беради «РИА Новости» ахборот агентлиги. кўчки Керала штатининг турли ҳудудларида содир бўлган. Мамлакат соғлиқни ...\nҲиндистонда кўчки оқибатида 22 киши ҳалок бўлди\nжанубий-ғарбида содир бўлган кўчки оқибатида 22 киши ҳалок бўлди, дея хабар беради «РИА Новости» ахборот агентлиги. Мамлакат соғлиқни сақлаш вазирлиги маълумотларига кўра, ... кучли ёғингарчилик туфайли Керала штатининг турли ҳудудларида кўчкилар кузатиляпти. «Айни пайтда биз Идукки округидаги кўчкиларда 16 ...\nкўчки оқибатида 9 киши ҳалок бўлди\nшимолидаги Шанси вилоятида содир бўлган кўчки оқибатида 9 киши ҳалок бўлди. Бу ҳақда «Синхуа» агентлиги хабар бермоқда. Люлян шаҳри яқинидаги Сайжиажуанг қишлоғида кўчки юз берган. ...\nТлярата туманида кўчки туфайли элликдан ортиқ қишлоқ ташқи дунёдан узилиб қолган. Бу ҳақида республика фавқулодда вазиятлар вазирлиги вакилининг маълумотига асосланиб ... хабар қилмоқда. «Тлярата қишлоғидан 6 километр узоқликда қор кўчкиси юз бергани ҳақида маълумот олдик. Натижада 51 та қишлоқ билан алоқа ...\nФавқулодда вазиятлар вазирлиги: Чимёнда қор кўчиш хавфи бор\nФавқулодда вазиётлар вазирлигининг Фавқулодда вазиятларда бошқарув маркази хабарига кўра, Ўзбекистоннинг тоғли ҳудуди Чимёнда қор кўчиш хавфи бор.


Жосусликда айбланган халқ. 14 ноябрь – месхети турклар депортация қилинган кун — KMODS\nЖосусликда айбланган халқ. 14 ноябрь – месхети турклар депортация қилинган кун\nPosted on 15.11.2019 Author admin\tКомментарии к записи Жосусликда айбланган халқ. 14 ноябрь – месхети турклар депортация қилинган кун отключены\n4 ноябрь – месхети турклар Сталин буйруғига биноан Грузия ҳудудидан депортация қилинган кун ҳисобланади. «Дарё» колумнисти Ғайрат Йўлдош ушбу жафокаш халқ фожиаси ҳақида ҳикоя қилади.\nСССР деб аталмиш давлатда Сталин даври алоҳида ўрин тутади. Бу даврда давлат томонидан ўз фуқароларига қилинган зулм ва зўравонлик ниҳоятда ҳаддидан ошди. Ана шу ишларидан бири – кўплаб миллатларни ўз уйидан, ўз ватанидан бошқа ўлкаларга қувғин қилгани. Аввалига у 1943 йилда қорачойлар, қалмиқлар, 1944 йилда эса чеченлар ва ингушлар, болқорлар, қиримтатарлар, охирида эса месхети турклар, курдлар ва хемшинлиларни ўз она юртларидан бошқа ўлкаларга сургун қилган.\nСургун бўлганларга «Ватанга хиёнат қилиш» айби қўйилган. Қримтатар, чечен, ингуш, қалмиқ, болқорлар немисларга жосуслик қилишда айбланган бўлса, месхети турклар, курдлар ва хемшинлилар Туркия фойдасига жосусликда айбланди.\n«Немисларга сотилиб», ватанга хиёнат қилганларни жазолаш керак бўлса, биринчи навбатда русларнинг ўзини, сўнг украинлар ва беларусларни айблаш лозим бўларди. Сабаби, немислар СССРнинг ғарбий қисмига бостириб кириб, у ерларни эгаллаганидан кейин кўплаб руслар, украинлар ва беларуслар немисларга садоқат билан хизмат қилди. СССР армияси қўмондонларидан бири – генерал Власов катта қўшин билан немислар тарафига ўтиб кетди. Ана шундай ҳолатда Сталин ва Бериянинг ҳақиқий сотқинлар қолиб майда миллатларни сотқинликда айблаши ўта мантиқсиз бир иш эди.\nМиллатларни қувғин қилишда НКВД (Ички ишлар халқ комиссарлиги) раҳбари Лаврентий Берия асосий ролни бажаради. Қувғинлар айнан Бериянинг ташаббуси билан амалга оширилган. Албатта, бу ишга Сталиннинг ўзи ҳам хайрихоҳ бўлган.\nЭнг биринчи 1943 йил 12 октябрда Қорачой АССРда яшовчи қорачой аҳоли «немислар фойдасига сотқинлик қилиш»да айбланиб, қувғин қилинган. Кейин эса шу йил 27 декабрда қалмиқлар, 1944 йил 29 январда чеченлар ва ингушлар, шу йил 24 февралда болқорлар, 10 майда қримтатарлар қувғин қилинди. Бу билан тинчимаган Берия 1944 йил 24 июль куни Сталинга N7896 рақамли хат билан мурожаат қилди:\n«Бир неча йиллар давомида Туркия билан чегарадош бу ҳудуд аҳолиси чегаранинг нариги тарафидаги Туркия фуқаролари билан қариндошлик алоқаларини сақлаб келмоқда. Айримлари Туркияга муҳожирликка кетмоқда. Шунингдек, улар фаол равишда контрабанда билан шуғулланмоқда ва турк жосуслик идораларига турли манбалар этказиб бериб, ўзлари ҳам жосуслик тўдаларини тузишда хизмат қилмоқда…\nНКВД Ахалцих, Ахалкалаки, Адиген, Аспиндз ва Богдановск туманларидан ҳамда Ажария АССРнинг бир неча туманидан 16 700 турк, курд, хемшинли оилаларини кўчириш лозим деб ҳисоблайди».\n31 июль куни СССР мудофаа ишлари бўйича давлат қўмитаси N6279 рақамли «мутлақо махфий» қарорни қабул қилди. Қарорга кўра, Грузия ССР жанубида, Туркия билан чегара ҳудудларда яшовчи месхети турклар, курдлар ва хемшинлиларни Ўзбекистон, Қозоғистон, Қирғизистон ҳудудига бадарға қилиш кўзда тутилган эди.\n«Мутлақо махфий» қарор 1944 йилнинг июль ойида қабул қилинган бўлса-да, Берия негадир уни бажаришни ноябрь ойигача кечиктирди. 14 ноябрь куни турклар уйидан ҳайдаб чиқарилди ва темир йўлга олиб келинди.\nБериянинг буйруғига кўра барча ишларга Кобулов, Грузия ССР давлат хавсизлиги халқ қўмитаси бошлиғи Рапава, Грузия ССР ички ишлар вазири Каранадзе бошчилик қилди.\nАҳолини зудлик билан қувғин қилиш ишларига НКВДнинг 4 мингдан ошиқ тезкор ходими жалб этилди. Одамларга жўнаш учун бор-йўғи икки соат вақт беришди.\nТасаввур қилинг, эрталаб эшигингизни кимдир қоқди. Қарасангиз, НКВД ходими. У сизга давлат хавфсизлик қўмитасининг қарори ҳақида маълум қилди ва жўнаш учун икки соат вақт берди. Вақтга риоя қилмасангиз, қаттиқ жазоланишингиз ҳақида огоҳлантирди. Қандай аҳволга тушасиз? Месхети турклар зўрға кийим-кечак олишга улгурди. Бошқа ҳамма нарса ўз ўрнида қолиб кетди.\nУларни 17 ноябрь куни 25 эшелонда вагонларга тиқиб, Ўрта Осиёга жўнатишди. Берия совуқда йўл юриш ва қийинчиликлар месхети турклар, курдлар ва оз сонли хемшинлиларнинг маълум қисмини ўлдириб юборишни хоҳлагандир. У шуни хоҳлаган бўлса, ниятига эришди. Кузнинг совуқ кунларида, юк вагонларида манзилга етиб боргунча сургун қилинганларнинг 25–30 фоизи ҳалок бўлди.\nҚишнинг совуқ кунларида 5–6 ҳафталаб узоқ йўл босиш месхети туркларни жуда ҳолдан тойдирди. Юк вагонларида антисанитария ҳолати касаллик ва эпидемия тарқашига сабаб бўлди, натижада кўплар ҳалок бўлди. Бунинг устига, улар Ўзбекистон, Қозоғистон, Қирғизистонга этиб келганида қишнинг айни авж палласи эди. Совуқ бараклар, палаткаларда жон сақлаш ниҳоятда азоб эди.\nБугун юртимизда, бизнинг орамизда ёки бошқа ўлкаларда яшаётган кекса ёшдаги месхети турклардан ўша даҳшатли кунлар ҳақида сўрасангиз, улар гап бошлашдан аввал албатта ёш тўкиб олади. Сабаби, уларнинг аксарияти жуда ёш бўлган ҳолда, уйидан, ватанидан қувиб чиқарилгани етмагандай, юк вагонларида оғир шароитда йўл босиш пайтида яқинларини йўқотган.\nСургун қилинган оиланинг Ўзбекистонда туғилиб, Озарбайжонда яшаётган фарзанди ҳикоя қилади:\n«Месхети туркларни қувғин қилишганида онам олти ёшда бўлган. Улар икки ой вагонда оғир шароитда йўл босган. Оиламиз Самарқанд яқинидаги қишлоққа тушган. Онамнинг айтишича, бошида роса қийналишган. Орадан бироз ўтиб, маҳаллий халқ туркларнинг сотқин эмаслигини, аксинча, ўз юртидан қувилган жафокаш халқ эканини тушуниб етган ва халқимизга муносабатини ўзгартирган. Айниқса 1956 йилда Хрушчёв бошлиқ ҳукумат Сталиннинг қримтатар, чечен, ингуш, месхети туркларни қувғин қилгани ноқонуний ва адолатсиз иш бўлганини тан олиб чиққанидан сўнг ўртадаги шубҳалар батамом тарқаган. Шу тариқа халқимиз ўзбеклар билан ҳамжиҳатликда яшади. Аммо 1989 йилда ўзбеклар билан бизнинг орамизга барибир фитна солишди. Шундан сўнг бизни Ўзбекистондан олиб чиқишди ва Озарбайжонга келиб қолдик. Бугун биз ўша қонли воқеаларда Кремлнинг қўли бўлганини яхши биламиз ва тарих ҳам буни исботлаб бўлган».\nҚувғин қилинганларнинг умумий сони қарийб 120 минг нафар эди. Уларни аввалига махсус баракларга, палаткаларга жойлаштиришди. Кейинчалик улар уй-жой тиклаб олди. Қувғин қилинганларга ўзлари жойлаштирилган тумандан бошқа ҳудуд бўйлаб ҳаракатланиш тақиқланди. Бу тақиқни бузганлар аёвсиз жазоланди.\n1953 йилнинг март ойида Сталин ўлди. Унинг даврида ноҳақ қамалганларнинг ишлари қайта кўриб чиқила бошланди. Шу жумладан, ноҳақ айбланиб қувғин қилинган миллатларнинг ишлари ҳам.\nНиҳоят, 1956 йил 18 апрелда СССР Олий Совети Президиумининг месхети турклар, курдлар ва хемшинлиларнинг қувғин қилиниши хато бўлгани ҳақидаги қарори эълон қилинди ва уларга СССР бўйлаб эркин ҳаракатланиб, кўчиб юриш ҳуқуқи берилди. Минг афсуслар бўлсинки, туркларга тарихий ватани Месхетияга қайтишга рухсат берилмади. Уларнинг асосий қисми сургун қилинган жойи – Ўзбекистон, Қозоғистон, Қирғизистонда яшаб қолди. Озроқ қисми РСФСРдаги Кабардин-Болқор АССРдан берилган ерга кўчиб борди.\nМесхети турклар кимлар?\nМесхети турклар – олтой оиласининг турк гуруҳига кирувчи, турк тилларининг ўғуз лаҳжасида гапирувчи, турк, озарбайжон ва гагауз миллатларига яқин бўлган бир миллатдир. Улар ўзларини Аҳиска турклари (Ahıska Türkleri) деб атайди. Бугун дунёда ярим миллиондан ошиқ месхети турк бор. Улар дунё бўйлаб тарқалиб кетган. Месхети туркларнинг энг катта диаспораси Қозоғистон, Россия ва Туркияда яшамоқда. Уларнинг аксарияти ислом динининг суннийлик йўналишига, ҳанафия мазҳабига амал қилади.\nМесхети туркларнинг тарихий ватани қаер эди?\nМесхети турклар азалдан Грузиянинг Туркия билан чегарадош Месхетия ўлкасида яшаган. Месхетия ўлкаси СССР пайтида Адиген, Ахалцих, Аспиндз туманларига бўлинган.\n1829 йилда Россия – Туркия урушидан сўнг Адрианополь шартномасига кўра Месхетия иккига ажралиб қолди. Унинг ярми Россия таркибига ўтди, ярми Туркияда қолди. Октябр инқилобидан кейин Грузия ССР тузилганида Россия таркибидаги Месхетия Грузия ССРга қўшиб берилди.\nИккинчи жаҳон урушида Месхетиянинг урушга яроқли бўлган 40 минг аҳолиси урушга борди; уларнинг 26 минг нафари ҳалок бўлди. Улардан саккиз нафар Совет Иттифоқи қаҳрамони чиққан.\nШу ўринда бир муҳим жиҳатга эътибор беринг. Месхети туркларнинг урушга яроқли эркакларининг 99,9 фоизи урушга чиқирилган бўлса, Месхетияда фақат ёш болалар, аёллар ва кекса ёшдаги қариялар қолган бўлса, Туркиядаги қариндошлар билан мунтазам алоқада ким бўлган, ким бандит гуруҳлари тузиб, контрабанда ишлари билан шуғулланган ва Туркия фойдасига жосуслик қилган?\nМақола ёзилишидан аввал месхети туркларнинг қувғин қилинишига доир кўплаб материалларни ўқиб чиқдим. Ўзбек тилида юритиладиган сайтларимизда бу қувғин ҳақида маълумот жуда кам. Россия электрон медиасида эса негадир туркларнинг 1944 йилда қувғин қилиниши қисқача ёритилган, аммо 1989 йилда Фарғона вилоятида юз берган қонли можаро батафсил эсланган. Назаримда, бу ҳам бежиз эмас.\nМаълум бўлдики, 1989 йилда Фарғонадаги қонли можаро ортидан Ўзбекистондан олиб чиқиб кетилган кўплаб месхети турклар ҳатто бугунги кунгача ҳам Россия фуқаролигини ололмай юрибди. Уларнинг бир қисми Россияда фуқаролиги йўқ шахс мақомида яшаяпти. Балки рус матбуоти бу ишни хаспўшлаш учун ҳам туркларнинг қувғин қилиниши ёки бугун дуч келаётган муаммолари ҳақида камроқ ёзиб, асосий урғуни Фарғона воқеаларига қаратаётгандир?\n14 ноябрда месхети туркларнинг ўз ватанидан қувилганига 75 йил тўлади. 75 йилдан буён бу миллат ўз ватанидан айрилиб, дунё бўйлаб сочилиб кетган ва дунёнинг бошқа давлатларида яшаб келмоқда. Бугун бу миллатга Туркия, Озарбайжон катта эътибор ва ёрдам беряпти. Масалан, 2014 йилда Украина шарқида айирмачилар билан ҳукумат ўртасида қуролли можаро келиб чиққанида Туркия ҳукумати можаро ичида қолган месхети туркларга бошпана беришини маълум қилди ва 400 нафарга яқин туркни кўчириб ўтказди. Бир тарафдан қараганда, кимдир ёзганидай, «инсон қаерда қулай шароитда яшаса, ўша ер унга ватандир». Аммо бугун аксарият месхети турклар барибир ватанини соғинади ва ҳанузгача халқаро ташкилотлардан тарихий ватанига қайтишда ёрдам сўрайди. Ана шундай ҳолатларда «Олтин қафас ичра гар қизил гул бутса, булбулга тикандай ошиён бўлмас эмиш» деган сатрлар эсга тушади.


ҚР Президенти: Қозоғистон 2060 йилгача углеродтан ҳоли мамлакатга айланиш ниятида\nNUR-SULTAN. Kazinform – Қозоғистон Президенти қазиб олиш соҳаларига бағишланган глобал давра суҳбатида видеомурожаат билан чиқди, деб хабар қилди Kazinform Ақорда матбуот хизматига таяниб.\nБМТ Бош котиби Антониу Гутерриш ташаббуси билан ўтказилган виртуал тадбирда давлат ва ҳукумат раҳбарлари, халқаро ташкилотлар раҳбарлари, ишбилармон доиралар вакиллари ва экспертлар иштирок этишди.\nҚасим-Жомарт Тоқаев ўз нутқида коронавирусдан кейинги реабилитация атроф-муҳитни муҳофаза қилиш масаласини халқаро кун тартибидаги энг долзарб масала сифатида қўйиш учун яхши имконият эканлигини айтди.\nДавлат раҳбарининг таъкидлашича, Қозоғистоннинг углеродсиз иқтисодиётни ривожлантиришга интилишига алтернатива йўқ. Унга кўра, Қозоғистон МДҲда биринчи бўлиб Париж келишувини ратификация қилди ва барқарор ривожланиш мақсадларига эришишга қаратилган фаол иқлим сиёсатини олиб бормоқда.\nПрезидент 2060 йилга қадар Қозоғистон углеродсиз мамлакатга айланиш ниятида эканлигини маълум қилди. Ушбу ташаббус 2020 йил декабр ойида бўлиб ўтган иқлим ўзгаришига бағишланган саммитда эълон қилинди.\nҚасим-Жомарт Тоқаев Қозоғистон дунёдаги энг кўп энергия истеъмол қиладиган қиладиган мамлакат эканлигини таъкидлади. Сабаби саноатнинг 50%ини қазиб олиш соҳаси ташкил қилади. Электр энергиясини ишлаб чиқаришнинг тахминан 70%и ҳали ҳам кўмирга боғлиқ.\nШу муносабат билан Давлат раҳбари Қозоғистоннинг барқарор ривожланишидаги асосий вазифа ва катта устуворлик қазиб олиш саноатининг экологик талабларга мувофиқлигини таъкидлади.\nПрезидентнинг сўзларига кўра, ҳозирда 2050 йилгача кам углеродли Қозоғистонни ривожлантириш концепцияси ишлаб чиқилмоқда.\n- Кўмир ёқилиши натижасида юзага келадиган энергия балансига боғлиқликни камайтириш учун газ ва гидроэнергетикани ривожлантириш, қайта тикланадиган энергия манбаларидан фойдаланиш каби асосий устувор вазифаларни ҳал қилишга қаратилган Миллий электр энергиясини ривожлантириш лойиҳаси ишлаб чиқилади. Бундан ташқари, келгуси беш йил ичида Қозоғистонда 2 миллиардгача дарахтлар экилади, - деди Қасим-Жомарт Тоқаев.\nҚасим-Жомарт Тоқаев аниқ ва экологик қайта қуриш 2030 йилгача бўлган барқарор ривожланиш кун тартибининг ва Париж келишувида белгиланган вазифаларнинг ажралмас қисми эканлигини таъкидлади.\nПрезидентнинг сўзларига кўра, 2021 йил иқлимнинг тез ўзгариши ва атроф-муҳитнинг бузилишини секинлаштиришга имкон беради.\n- Яхши экологик тадбирларни савдо ва сармоялар тўсиғига айлантирмаслик муҳим. Мен Қозоғистон ушбу яхши ташаббусларни аниқ қўллаб-қувватлашини тасдиқлайман, - деди Президент.


Тошкентда ЦАРЭСнинг вазирлар даражасидаги конференцияси бўлиб ўтади | huquqburch.uz\nТошкентда ЦАРЭСнинг вазирлар даражасидаги конференцияси бўлиб ўтади\nПойтахтимиздаги “Hyatt Regency Tashkent” меҳмонхонасида 14 ноябрь куни Марказий Осиё минтақавий иқтисодий ҳамкорлиги (ЦАРЭС)нинг вазирлар даражасидаги 18-конференцияси бўлиб ўтади.\nЎзбекистон Республикаси Инвестициялар ва ташқи савдо вазирлиги томонидан Осиё тараққиёт банки билан ҳамкорликда ташкил этиладиган тадбирда ташкилотга аъзо давлатлар ва халқаро ташкилотлар вакиллари қатнашади. Шунингдек, мартабали меҳмон – Осиё тараққиёт банки президенти Т. Накаонинг иштирок этиши кутилмоқда.\nЦАРЭС дастури Осиё тараққиёт банки ташаббуси билан 1997 йил минтақавий ва кўп томонлама ҳамкорликни янада кенгайтириш мақсадида ташкил этилган. Бугунги кунда ташкилотга 11 давлат – Афғонистон, Озарбайжон, Хитой, Грузия, Қозоғистон, Қирғизистон, Мўғулистон, Покистон, Тожикистон, Туркманистон ва Ўзбекистон аъзо. Унинг доирасида божхона, транспорт-транзит, энергетика, сув ресурсларини бошқариш, туризм, инвестиция каби йўналишларда минтақавий лойиҳалар амалга ошириб келинмоқда. Жорий йилда ташкилотга Ўзбекистон раислик қилмоқда.\nДастур бугунги кунда минтақавий иқтисодий ҳамкорликнинг таъсирчан механизми сифатида шаклланди. Ўзбекистоннинг ташкилот доирасидаги иштироки конструктив мулоқоти таъминлашда алоҳида ўрин тутмоқда.\nТошкентда ўтказиладиган мазкур конференция минтақада интеграция жараёнини янада чуқурлаштириш, дастур доирасидаги ҳамкорликни ҳар томонлама ривожлантириш имконини беради.


«Муҳташам юз йил»даги Иброҳим пошо ҳаётда қандай инсон? - 25 Октября 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nВторник, 2020-02-25, 9:43 PM\nГлавная » 2019 » Октябрь » 25 » «Муҳташам юз йил»даги Иброҳим пошо ҳаётда қандай инсон?\n«Муҳташам юз йил» телесериалидаги Иброҳим пошо образи томошабинлар кўз ўнгида неча марталаб ўзгарадиган қаҳрамонлардан биридир. Илк қисмларда бошқача кўринган Иброҳим сериал якунига бориб, деярли таниб бўлмас даражада ўзгаради. Ўкан Ялабикнинг бу қадар ўзгара олиши унинг кинодаги ўнлаб роллари орқали мукаммаллаштирилган истеъдоди исботидир.\nЯлабикнинг кинодаги илк тажрибаларидан бири — «Шоҳ асар» (2003) қисқа метражли фильмидаги бастакор роли. Актёр биринчи ролидан сўнг икки йил ўтгач, ҳақиқий «юлдуз»га айланди. Унинг ишлари орасида энг омадлилари «Куз азоби» (2009), «Ов мавсуми» (2010) ва «Пайдар-пай» (2010) картиналаридир.\n«Куз азоби» драмасининг сюжети бош қаҳрамон Бехчетнинг сиёсий фаолияти атрофида қурилган. Ўкан етакчи роллардан бири — Суат исмли қаҳрамонни ўйнайди. У Бехчетга жуда яқин, унга мушкул ҳаётий вазиятда ёрдам беради: Бехчет ўз қарашларига қарамай, қўшниси — катта амалдорларга хизмат қиладиган юнон аёлни севиб қолади. Қаҳрамон туйғулари ва қарашлари ўртасида сарсон бўлиб қийналади, аммо унинг ички кураши — бу шунчаки бошланиши.\n«Ов мавсуми» криминал триллерида Ўкан ёш детективни ўйнади. Ҳасан исмли полициячи бир қизнинг ўлдирилишига оид ишни очиш учун икки тажрибали изқуварга қўшилади. Бу чалкаш иш: ҳар ким қотил бўлиши мумкин — қизнинг уни жазолашга қарор қилган эскича фикрлайдиган ота-онаси ҳам, ошнаси — гиёҳванд модда сотувчи ҳам, уни ўз ҳарамига олган кекса миллиардер ҳам. Полициячиларнинг учаласи ҳам мураккаб характерли бўлиб, бу айбдорни излаш давомида юзага чиқади. Бу роли учун Ўкан «Энг яхши актёр» номинациясида миллий мукофотни қўлга киритди.\nЎкан «Хаёлий Жиҳан» (2006) мистик картинасида ноодатий образда намоён бўлди. Фильм бир неча қисмдан иборат бўлиб, уларни турли ижарачилар жойлашадиган уй бирлаштиради. Шундай ижарачилардан бири Ўкан Ялабик ижросидаги Жиҳандир. Қаҳрамон сирли уйда арвоҳларни кўра бошлайди, у нима бўлаётганини англашга уринади. Бироқ оқибатда унга маълум бўладиган сир ақлга сиғмайди. Маълум бўлишича, унинг ўзи арвоҳ экан, ўзиники деб ҳисоблаган ҳамма нарса — дўстлари, хотиралари ва ҳатто исми ҳам — хаёл, унинг ўзи эса мавжуд эмас.\nЎканнинг фаолиятида бошқа жиддий роллари ҳам бор. Уни «Муҳташам юз йил»даги ҳамкасблари — Халид Эргенч ва Воҳида Гўрдум билан «Илк севги» (2006) фильмида кўриш мумкин. Картинада Эгей денгизи қирғоғидаги Орифоўллари қишлоғида яшайдиган оила ҳақида ҳикоя қилинади. Бир пайтлар бадавлат бўлган оила энди камбағал, эски зайтун корхонаси ҳисобига зўрға кун кўради. Аммо бу фильмда биринчи планда турадиган муаммо асло моддий ёки ижтимоий муаммо эмас. Оиладаги ҳар бир аъзонинг ўз шахсий фожиаси бор, рўй бераётган ҳамма ишни эса муҳаббат бошқаради.\nЯлабикнинг касбий ғалабалари кам эмас. У «Хотинбоз» (2005) мини-сериалида бош қаҳрамонни ўйнаган. Сериал бутун дунёда жуда оммалашди. Бу сериал ҳар қандай аёлнинг қалбини забт эта оладиган Ўзгур исмли йигит ҳақида. Ўкан бирон аёлни кўздан қочирмайдиган саёқ эркак ролини қойилмақом ўйнади.\n«Мени эсла» (2006-2008) сериалидаги воқеаларни «Ромео ва Жульетта»нинг замонавий талқинига ўхшатиш мумкин. Воқеалар 1950-йилларда Истанбулда рўй беради. Душман оилалардан чиққан икки ёш турмуш қуролмайди. Яхшики, картина якуни Шекспир асаридаги каби фожиали эмас.\nЎкан Ялабик дубляжда ҳам фаолият олиб боради. У «Дон Кихот» (2007), «Кунг-фу панда» (2008) сингари кўплаб картиналарда овоз берди.\nЎкан Ялабик «Менинг ватаним сенсан» сериалида инглиз разведкаси жосуси сэр Гамильтонни ўйнади.\nАктёр кинодаги фаолияти билан чекланиб қолмаган. У флейта, бас-гитара чала олади, театр постановкаларидаги иштироки учун кўплаб мукофотларни қўлга киритган.\nКатегория: Moziydan sado ( TARIX ) / Мозийдан садо ( ТАРИХ ) | Просмотров: 114 | | Рейтинг: 0.0/0


Болливуд фильмларида рекорд даражада кўп суратга тушган жуфтликлар (фото) - Daryo\n08:52, 19.02.2021 36898\nҲинд киносаноатидаги энг кўп бирга суратга тушган актёр ва актрисалар ҳақида маълумот бериб ўтамиз.\nГўзаллиги ва маҳорати билан эътирофга сазовор бўлган актриса ва Болливудда ўз ўрнига эга бўлган актёр биргаликда 40 дан ортиқ фильмларда суратга тушган. Улар орасидаги энг эсда қоладиганларидан бири 1975 йилда суратга олинган «Қасос ва қонун» фильми саналади. Улар гавдалантирган жуфтлик нафақат Ҳиндистон, балки бошқа мамлакатларда ҳам машҳурликка эришган. Улар «Гўзал ва қайсар» фильмининг суратга олиш жараёнида бир-бирини севиб қолган, аммо Дхармендранинг оиласи бор экани сабаб жуфтлик муносабатлари кўплаб муҳокамаларга сабаб бўлган. Шунга қарамай, машҳурлар кейинчалик турли қийинчиликларни енгиб ўтиб турмуш қуришга муваффақ бўлган. «Султоннинг қизи», «Алибобо ва қирқ қароқчи», «Озудаги қиз», шунингдек, «Зита ва Гита» сингари фильмлар улар иштирокидаги энг омадли лойиҳалардан саналади.\nРиши Капур ва Нита Сингх\nБолливуднинг энг машҳур ва чиройли жуфтлиги 19 та лойиҳада иштирок этишга улгурган. «Икки карра икки — тўрт», «Тақдиринг ўз қўлингда», «Амар, Акбар, Антони» фильмлари шулар жумласидан.\nМазкур жуфтликнинг ижроси томошабинларни ҳеч қачон бефарқ қолдирмаган. 8 йил давомида Раж Капур ва Наргис биргаликда 16 та фильмда суратга тушишга муваффақ бўлган. Актёр ва актрисанинг ролини ишонарли ижро қилиш сири улар ўртасида севги борлиги билан боғлиқ бўлган. Жуфтлик ҳатто оддий саҳналарни ҳам классикага айлантира олган. «Жаноб 420», «Қалб», «Ёмғир мавсуми» сингари фильмлар улар ижросидаги энг машҳур лойиҳалардан саналади.\nАмитабх Баччан ва Жая Бҳадури\n16 та фильмда бирга суратга тушган жуфтлик муносабатлари уларнинг шахсий ҳаётига ҳам таъсир қилмай қолмаган. Мухлислар учун севимли бўлган Амитабх ва Жая 1973 йилда турмуш қурган. «Гоҳи шодлик, гоҳи ғам», «Қасос ва қонун», «Банси ва Биржу» машҳурлар иштирокидаги энг сара фильмлар саналади.\nАнил Капур ва Шридеви\nАнил Капур ва Шридеви жами 16 та лойиҳада иштирок этишга улгурган. Актриса Анилнинг акасига турмушга чиққан. Анил ҳамда Шридеви иштирокидаги «Ўзликни йўқотиш», «Қадрдон оғайни», «Жаноб Ҳиндистон» ва бошқа лойиҳалар мухлислар қалбидан жой олган.\nАввал ва ҳозир: Болливуд актёрларининг болаликдаги суратлари (фото)\n23:29 Бугун 409\n23:14 Бугун 1908\n22:59 Бугун 6554\n22:47 Бугун 7211\n09:06, 30.11.2021 100356\n07:05 Бугун 83020\n09:50 Бугун 70424\n11:58, 30.11.2021 58758


АҚШ ўз фуқароларини Атамбоевнинг қароргоҳи жойлашган ҳудудга бормай туришга чақирди\n16:30 / 02.07.2019\nДавлат департаменти АҚШ фуқароларини Қирғизистон собиқ президенти Алмазбек Атамбоевнинг қароргоҳи жойлашган ҳудудларга боришдан сақланишга чақирди. Бу ҳақда Қўшма Штатларнинг Қирғизистондаги элчихонаси хабар қилди.\n"Қирғизистон матбуотининг хабар беришича, собиқ президент Атамбоевнинг Қўй-Тош қишлоғидаги қароргоҳида кўпсонли кишиларни қабул қилишга тайёргарлик кўрилмоқда. Давлат департаменти бу Қўй-Тош ҳудудида тартибсизликларга олиб келиши мумкинлигидан огоҳлантиради", - дейилади хабарда.\nҚайд этилишича, АҚШ фуқароларига сув омборидан жанубдаги ҳудудларга: Кўк-Жар ва Чўн-Тош қишлоқларига бормаслик ёки улар орқали ўтмаслик тавсия қилинади.\n"АҚШ ҳукумати ходимларига бу ҳудудларга бориш тақиқланади", - дейилади хабарда.\nАтамбоевнинг Қўй-Тош қишлоғидаги уйи олдида унинг юзлаб тарафдорлари тўпланмоқда.\nАҚШ Боливиядаги дипломатлари оилаларини эвакуация қилмоқда


Вақф хайрия жамоат фонди бошқарув раиси Искандар Халиловнинг муаллифлигида «Вақф ва унга боғлиқ ҳукмлар» номли рисола нашрдан чиқди. Ушбу рисолада Ислом фиқҳида мулкчиликнинг алоҳида тури бўлган вақф ва унга боғлиқ ҳукмлар ишончли манбалар асосида баён этилган. Шунингдек, китобда вақфга оид кўп учрайдиган масалалар ва уларнинг ечимлари ҳақида сўз боради. Бу ҳақда фонднинг Telegram каналида хабар қилинган.\n“Вақфга доир ҳукмлар Ислом фиқҳида алоҳида ўрганилган. У қоидалар ва далилларни ўз ичига олади. Шу жиҳатдан, бу мавзудаги фиқҳий ҳукмларни тушуниш алоҳида ўрганишни талаб этади”, - дейилади муаллиф сўзбошисида.\nЎқувчи «Вақф ва унга боғлиқ ҳукмлар» китобида “вақфнинг аҳамияти қандай?”; “вақф қилишнинг ҳикмати нима?”; “Ислом тарихидаги биринчи вақф?” каби саволларга ҳам диний, ҳам замонавий жиҳатдан аниқ жавоблар олади.\nРисола Вазирлар Маҳкамаси ҳузуридаги Дин ишлари бўйича қўмитанинг 2050-сонли хулосаси билан чоп этилган, дейилади хабарда.


Бош консулхона ходимлари Санкт-Петербург давлат педиатрия тиббиёт институтида таҳсил олаётган ватандошларимиз билан учрашди\nСАНКТ-ПЕТЕРБУРГ, 4 март. /«Дунё» АА/. Мамлакатимиз Бош консулхонаси ходимлари консуллик округида вақтинча меҳнат фаолиятини олиб бораётган мигрантлар ва олий таълим муассасаларида таҳсил олаётган Ўзбекистон фуқаролари билан суҳбатлар ва тадбирлар ўтказишни ўз ичига олган йиллик режа ижроси доирасида Санкт-Петербург давлат педиатрия тиббиёт институтида бўлди, деб хабар бермоқда «Дунё» АА мухбири.\nТашриф давомида ваколатхона ходимлари институтнинг хорижлик талабалар билан ишлаш бўйича декани В.Пузирев ва мазкур олий билим юртида таҳсил олаётган ўзбекистонлик талабалар билан учрашди. Маълумотларга кўра, мазкур муассасада 124 нафар Ўзбекистон фуқароси ўқийди. Бугунги кунда талабаларнинг аксарият қисми пандемия муносабати билан Ўзбекистондан туриб, масофавий тарзда ўқув жараёнида қатнашмоқда.\nЎзбекистонлик талабаларга Санкт-Петербург шаҳридаги консуллик ваколатхонаси фаолияти тўғрисида батафсил ахборот берилди. Хусусан, чет элга чиқиш паспортини расмийлаштириш, «Меҳр» хайрия жамғармаси орқали бир марталик ёрдам пули олиш ва битирувчиларнинг Ватанга қайтиб, ўзларига муносиб иш ўринлари билан таъминланишига оид масалалар бўйича маълумотлар тақдим этилди.\nАнъанага кўра институт раҳбарияти билан келишган ҳолда ўзбекистонлик талабалар ичидан етакчи сайланди. Етакчи зиммасига институт ва Бош консулхона ходимлари кўмаги асосида талабаларнинг муаммоларини ҳал этиш ва турли маданий-илмий тадбирлар ташкил этиш вазифалари юкланди.\nЎз навбатида, талабаларни қийнаётган масалалар ўрганилди. Уларга ҳуқуқий-консуллик хизмати кўрсатилди.\nУчрашув якунида талабалар Россия Федерацияси қонунчилиги талаблари, шунингдек, коронавирус пандемияси муносабати билан жорий этилган чекловларга қатъий риоя этишга чақирилди.


Таиландда минглаб оч маймунлар одамларга ҳужум қилмоқда — Sof.uz\nЖАҲОН 31,223,512 22,815,985 964,761\nТаиландда минглаб оч маймунлар одамларга ҳужум қилмоқда\n30.07 16:58 433 Жаҳон\nТаиландга сайёҳларнинг мамлакатда яшайдиган маймунларни овқатлантириши анъанага айланган. Аммо бу йил коронавирус туфайли чет элдан меҳмонлар келмади. Энди минглаб оч маймунлар маҳаллий аҳолининг овқатини ўғирламоқда. Бу ҳақда DW нашри хабар бермоқда.\nТаиланднинг Лопбури шаҳрида карантин пайтида сони сезиларли даражада кўпайиб кетган макакалар аҳолини даҳшатга солмоқда. Порталга кўра, маймунлар икки ярим мингга етган.\nИлгари улар сайёҳлар томонидан озиқлантирилган. Аммо коронавирус пандемияси туфайли шаҳарга ташриф буюрувчилар йўқ. Маймунлар оч. Улар дўкон деразаларини синдириб, одамлардан овқат сўрашади ва ўғирлашади, йўловчиларга ҳужум қилишади. Пандемия сабабли маҳаллий дўконларнинг сотувчилари деярли ишсиз қолишди, дейилади хабарда. Тайландликларнинг айтишича, вазият ҳеч қачон бундай оғир бўлмаган.\n"Бир сония ҳам чалғиб бўлмайди. Ташқарига чиқишингиз билан улар музлатгични озиқ-овқат билан ўғирлашади", - дея шикоят қилади маҳаллий аҳоли.\nБундан ташқари, маймунлар маҳаллий аҳолига ҳужум қилиб, одамларни тишлайдилар. Ушбу нохуш ҳодисалар туфайли маҳаллий ҳокимият маймунларни ветеринария врачлари текшириши учун тутиб олишни бошлади. Августга қадар 500 маймун текширилиши режалаштирилган.\n18.09 15:33 2485\nТаиланд соҳилларида 20 йил деганда ноёб терили тошбақалар пайдо бўлди\n23.04 13:30 282 Жаҳон\n9.04 23:28 155 Жаҳон\n20.03 18:41 762\nОч қолган маймунлар Таиланд шаҳарларини ишғол этмоқда (видео)\n13.03 18:04 1346


Латвияда 3 июнь куни президент сайлови бўлиб ўтади\n07:28 / 19.05.2015\nЛатвияда президент сайлови сеймнинг (парламент) 3 июнда бўлиб ўтадиган навбатдан ташқари йиғилиши вақтида бўлиб ўтади. Мазкур қарор мамлакат қонунчилик органи томонидан қабул қилинган.\nПарламент матбуот хизматининг хабарига кўра, 19-24 май кунлари сиёсий партиялар сеймга сайловда иштирок этиш учун номзодлари рўйхатини топширишлари лозим. Аввалроқ Латвия ҳукумат коалициясидаги партиялар президентликка ягона номзодни илгари суриш бўйича келишувга эришган эди. Аммо ҳозирча бу борада улар бирор аниқ қарорга келишмаган.\nНатижада “Яшиллар ва меҳнатлкашлар иттифоқи” мамлакатнинг мудофаа вазири Раймонд Вейонис номзодини илгари сурди.\n“Барчаси Латвия учун” Миллий бирлиги томонидан Европа ҳамжамияти суди судьяси Эгилс Левитс номзоди қўллаб-қувватланмоқда. Йирик мухолифат партияси бўлмиш социал-демократлар томонидан Сергей Долгополов номзоди кўрсатилиши мумкин.\nЛатвия Конституциясига кўра, президент парламент томонидан сайланади. Номзод парламентдаги 100 депутатнинг 51 нафари овозига эга бўлган тақдирда ғолиб бўлган деб ҳисобланади.\nЛатвиянинг айни вақтдаги президенти Андрис Берзиньшнинг ваколати 7 июлгача давом этади. У навбатдаги сайловда шахсий сабабларга кўра иштирок этмаслигини маълум қилган.


Фарғонада «Ucell — Қувонч макони» болалар ўйин майдончаси очилди\n19:19 / 27.08.2015\nUcell компаниясининг ижтимоий йўналишдаги миллий лойиҳаси доирасида 27 август куни Фарғона шаҳрида биринчи «Ucell — Қувонч макони» болалар ўйин майдончасининг очилиш маросими бўлиб ўтди. Биринчи майдончанинг очилиши Ўзбекистон Республикаси Мустақиллигининг 24 йиллигига бағишланди.\nВилоятлардаги болаларнинг саломатлиги ва маданий тарбиясини қўллаб-қувватлаш мақсадида компания Ўзбекистоннинг барча 12 та вилоятида болалар ўйин майдончаларини қуришни режалаштирмоқда. Улар аҳоли зич яшайдиган жойларга ўрнатилиб, болали оилалар улардан фойдалана олиши таъминланади. Лойиҳа умумий ҳаракатлар ҳамда Фарғона вилояти ва шаҳри ҳокимликлари кўмагида, шунингдек, Ўзбекистон Репсубликаси Ахборот технологиялари ва коммуникацияларини ривожлантириш вазирлигининг қўллаб-қувватлаши билан муваффақиятли амалга оширилди.\nРасмий очилиш маросими Ucell компанияси раҳбарияти, вилоят ва шаҳардан фахрий меҳмонлар — Фарғона шаҳри ҳокими Дилшод Раҳматов, АТКРВнинг ҳудудий бошқармаси бошлиғи Ҳалимжон Қурбонов иштирокида бўлиб ўтди. Тадбирнинг асосий иштирокчилари замонавий болалар майдончаси қурилишини сабрсизлик билан кутган 43-Нодирабегим маҳалласи болалари ва уларнинг ота-оналари бўлди. Кўнгилочар дастур ҳеч кимни эътиборсиз қолдирмади. Иштирок этганларнинг барчаси мультфильмлар қаҳрамонлари билан бажонидил суратга тушиб, шу жойнинг ўзида эсдалик учун фотосуратларни олди.\nШунингдек, болалар бажонидил расм чизишди, рақсга тушишди ҳамда ташкилотчилар томонидан кўплаб совғалар билан тайёрланган танловларда иштирок этишди. Айниқса, «Қувасой доирачилари», «Шалола», «Тарона» каби истеъдодли болалар гуруҳлари, шунингдек, Фарғона шаҳри мусиқа мактаблари ўқувчиларининг мусиқий чиқишлари аҳолининг ва тадбир меҳмонларининг эсларида қолди.\nКомпаниянинг лойиҳаси «Ucell — Қувонч макони» деб аталиши бежизга эмас. Ucell болаларнинг ҳаётига қувончнинг ёрқин рангларини қўшишга ҳаракат қилади. Болалар учун қувноқ арғимчоқлар, ота-оналар учун чиройли, қулай ва ободонлаштирилган ҳудуд — буларнинг барчаси маҳаллий ранглар билан мукаммал қоришиб кетган.\n«Мен майдонча очилишини қийинчилик билан кутдим. Ҳар куни уй деразасидан қараб, тезроқ ушбу арғимчоқларда учишни истардим. Мен ўз ҳовлимда бундай майдонча борлигидан фахрланаман. Бундай совға учун Ucell компаниясига раҳмат», — дея ўз таассуротлари билан ўртоқлашди 7 ёшли Ғайрат.\n«Маҳалла аҳолиси номидан Ucell компаниясига улкан миннатдорчилик билдирамиз. Энди ота-оналар ўз болалари хавфсиз ҳудудда мулоқот қилиши ва баркамол бўлиб ривожланишини билиб, уларни бемалол ўйнашга юбориши мумкин. Биз майдонча узоқ йилларга хизмат қилиши учун албатта қараб борамиз», — деди 43-маҳалла қўмитаси раиси Моҳира Мирзамаҳмудова.\n«Ucell — Қувонч макони» миллий лойиҳаси болаларнинг саломатлиги ва маданий тарбиясини қўллаб-қувватлашга, шунингдек, оиланинг ҳимояланган ва қизиқарли вақт ўтказишига йўналтирилган.\n«Майдончадаги қурилиш ишларининг илк кунларидан бошлаб биз болаларнинг чақнаган нигоҳларини кўрдик. Ишонинг, болалар кулгусини эшитиш ва одамларнинг юзида табассум кўришдан каттароқ қувонч йўқ. Биз 12 та болалар майдончасидан биринчисини ғурур билан Мустақиллик кунига бағишлаймиз. ‘Ucell — Қувонч макони’ лойиҳаси мамлакатимиз фаровонлиги ва оила қадриятларининг мустаҳкамланиши учун хизмат қилади. Алоҳида таъкидлашни истардимки, лойиҳа ҳам Ucell компаниясининг, ҳам маҳаллий ҳокимиятларнинг кўмаги ва Ўзбекистон Ахборот технологиялари ва коммуникацияларини ривожлантириш вазирлиги қўллаши эвазига умумий ҳаракатлар билан муваффақиятли амалга оширилди», — деди Ucell’нинг корпоратив коммуникациялар бўйича директори Родика Вербенюк.\nUcell компанияси лойиҳанинг қурилиш бўйича ҳамкори — Infranet Asia компаниясига, шунингдек, минтақалардаги маҳалла қўмиталари вакилларига алоҳида миннатдорчилик изҳор қилади.\nЗамонавий ва ҳаммабоп хизматларни тақдим этиб, телекоммуникация инфратузилмасини ривожлантириш билан бирга, Ucell ижтимоий жиҳатдан ҳам масъулиятли компания ҳисобланади ва спорт, таълим, соғлиқни сақлаш каби соҳаларда ўзининг йиллик ташаббуслар дастурини ишлаб чиққан. Замонавий болалар ўйин майдончаларини қуришга қаратилган «Ucell — Қувонч макони» лойиҳаси Ўзбекистоннинг барча вилоятлари марказларида амалга оширилиши режалаштирилмоқда. Майдонча очилиши бўйича навбатдаги тадбир 5 сентябрь куни Қарши шаҳрида бўлиб ўтади.


2022 йилдан Бўзоқ шаҳри харобаларини барча истовчилар томоша қилиши мумкин бўлади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\n2022 йилдан Бўзоқ шаҳри харобаларини барча истовчилар томоша қилиши мумкин бўлади\nДашт цивилизациясининг энеолитдан бошлаб сўнгги ўрта асрларгача бўлган даврини ўзида акс эттирувчи нодир маскан. 2022 йилдан Бўзоқ шаҳри харобаларини барча истовчилар томоша қилиши мумкин бўлади. Саёҳатчилар ўз даврига хос муҳит – чавандозлар маданияти шаклланиши ва ривожланиши даврига шўнғийди. Ҳудудда амфитеатр, шарқ бозори, ҳунармандлар устахонаси, ҳарбий-спорт мажмуаси, биопарк бунёд этилади. Бу ерда очиқ осмон остидаги ҳақиқий археологик музей қад ростлайди. Шу каби иншоотлар кўп мамлакатларда, шу жумладан, АҚШда ҳам бор. Лойиҳани рўёбга чиқаришда етакчи олимлар иштирок этяпти. Қадимий шаҳарни тиклаш ва бу ерга артефактлар асосида аҳоли манзилгоҳи қуриш ғояси Биринчи Президентнинг «Буюк Даштнинг етти қирраси» мақоласи чоп этилганидан сўнг пайдо бўлди.\nРИНАТ КУДИСОВ, ЛОЙИҲА МУАЛЛИФИ:\n- Мақсад – маданий-таътил қисмини яратиш. Қозоғистоннинг турли қисмларидан келган одамлар Бўзоқда яшаши мумкин бўлади. Бу ерда етарлича шарт-шароит яратилади, сак ҳаммомлари қурилиб, турли маданият таомлари тайёрланади. Сизга маълум, Бўтай маданияти илк марта отларни хонакилаштирган кўчманчи цивилизация меросхўрлари ҳисобланади. Ва бу фактлар тўла-тўкис намойиш қилинади.\nБугунда «Бўзоқ» лойиҳасининг фор-эскизи тайёр. Унда шаҳар меъморий тузилиши 3Д форматда, рақамли шаклда акс эттирилган. Қурилиш ишлари учун 412 гектар ер ажратилган.\nСАУЛЕ БЎРИБАЕВА, «БЎЗОҚ» ЛОЙИҲАСИ РАҲБАРИ:\n- Мазкур фор-эскиз олимлар томонидан муҳокама қилиняпти. Шундан сўнг қидирув, лойиҳа ишлари бошланади, замин, пойдеворлар, бу ердаги ер ости сувлари текширувдан ўтказилади. Сўнгра лойиҳа-смета ҳужжатлари ҳозирланади. Бизни нафақат давлат бюджети, балки ижтимоий ҳамкорлар, инвесторлар ҳам қўллаб-қувватлашига умид қиламиз ва ишонамиз.\n«Бўзоқ» ёдгорликлари Ишим археологик экспедицияси томонидан 20 йил давомида тадқиқ этилган. Олимлар бош мақсади – ноёб археологик артефактлар ёрдамида ватанимиз тарихини ўрганиш ҳисобланади. Экспертлар айтишича, очиқ осмон остидаги музей дашт цилизациясининг улуғворлигини намойиш қилади ва илмий, ижодий лойиҳаларни рўёбга чиқариш майдончасига айланади.\nБуюк даштнинг етти қиррасиБўзоқ шаҳри харобалариБўзоқ


Туркий Кенгашни ташкилотга айлантириш ва Оллоҳдан Шавкат Мирзиёга ақл беришни сўраш керак - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:50 - Туркий Кенгашни ташкилотга айлантириш ва Оллоҳдан Шавкат Мирзиёга ақл беришни сўраш керак\n“Ҳаракат” Агентлигининг кеча 15 октябрда тарқатилган “Туркийтилли Давлатлар Ҳамкорлик Кенгашининг еттинчи саммити ўз ишини тугатди” сарлавҳали хабарида “Нурсултон Назарбойнинг Туркий Кенгашни ташкилотга айлантириш таклифига ҳеч ким эътибор ҳам бермади” деб ёзган эдик.\nБу хабаримиздаги фикрлар Шавкат Мирзиё учун ҳам номаълум бўлгани сабабли, у Бокуда ўтказилган Туркия Кенгаш номли саммитда оламшумул таклифлар киритган экан. Унинг таклифларига ҳам ҳеч ким эътибор бергани йўқ, чунки, Туркий Кенгаш Нурсултон Назарбой тўппа-тўғри айтганидек, ташкилот эмас, шунчаки турк давлатларининг лидерлари йиғилиб, отамлашиб оладиган жойдир.\nШавкат Мирзиёнинг энг “кучли” таклифлари, Ўзбекистондаги қўғирчоқ оммавий ахборотларида айтилишича, қуйидагилардан иборат бўлибди:\n- Қўшма технопарклар яратиш;\n- Стартап инновация компаниялари ва венчур жамғармалари ташкил этиш;\n- Қўшма инвестиция фонди ва туркий давлатлар савдо уйларини биргаликда барпо этиш;\n- Туркий Кенгаш доирасида Ёш Тадбиркорлар Форумини таъсис қилиш.\nЭнди, Ўзбекистондаги тожиклар режимининг раҳбари, айни замонда, Ўзбекистон Президенти деб ҳам ҳисобланадиган бечора Шавкат Мирзиёга тушунтириш керакки, унинг Бокудаги йиғилишда қилган бу ақлсиз таклифлари жиддий ташкилот доирасидагина амалга оширилиши мумкин. Ҳозирча, Туркий Кенгаш доирасида ҳамма нарса масхарабозлик руҳида қолаверади. Шавкат Мирзиёнинг таклифлари ҳам.\nБу ғариб аҳволдан чиқиш учун, авваламбор, туркийтилли давлатларнинг ҳамкорлигини ЖИДДИЙ ДАРАЖАГА КЎТАРИШ, ТУРКИЙ КЕНГАШНИ ТАШКИЛОТГА АЙЛАНТИРИШ КЕРАК. Нурсултон Назарбойнинг ҳеч ким эътибор бермаган таклифи айнан шу йўналишда эди.\nНима ҳам дердик, “Офарин, Нурсултон Назарбой жаноблари! Сизга Оллоҳ ақл берсин, ўртоқ Шавкат Мирзиё!” деймиз.